9. maj 2008. | 15:20 | Izvor: Beta\nGrađani Srbije u nedelju biraće 250 poslanika za sastav novog republičkog parlamenta, 120 poslanika Skupstine Vojvodine i odbornike u 24 skupštine gradova i 150 skupština opština. Na parlamentarnim izborima učestvuju 22 izborne lista, od kojih je 10 manjinskih, sa ukupno 3.137 kandidata za 250 poslanika. Konačni rezultati izbora moraju da budu objavljeni do 15. maja u ponoć, od kada počinje da teče rok za konstutisanje republičkog, pokrajinskog i lokalnih parlamenata.\nSkupština Srbije konstituisana je potvrđivanjem najmanje dve trećine mandata i to do polovine juna, a u naredna tri meseca treba da izabere novu republičku vladu.\nOvo su osmi parlamentarni izbori u Srbiji od uvođenja višestranačkog političkog sistema, a predstavnike u Skupštini Srbije imaće stranke i koalicije koje osvoje najmanje pet odsto glasova, od ukupnog broja izašlih birača.\nCenzus ne važi za stranke nacionalnih manjina koje će imati predstavnike u parlamentu, ukoliko osvoje dovoljan broj glasova. Prema procenama, za jedno poslaničko mesto, uz odziv od oko 50 odsto, strankama nacionalnih manjina potrebno je da osvoje oko 15.000 glasova.\nNa pokrajinskim izborima u Vojvodini učestvuje 10 izbornih lista, a izbori se održavaju po kombinovanom izbornom sistemu, tako da će sa izbornih lista po proporcionalnom sistemu biti izabrano 60 poslanika.\nPrema Statutu Vojvodine, svaka opština mora da ima najmanje jednog predstavnika u parlamentu, tako da će još 60 poslanika biti izabrano po dvokružnom većinskom izbornom sistemu, sa dva kandidata u drugom izbornom krugu, 25. maja.\nParlamentarni i lokalni izbori biće održani u 26 opština na Kosovu. Tamo učestuje ukupno 108 izbornih lista, dok će raseljeni sa Kosova glasati i u centralnoj Srbiji, na posebnim biračkim mestima.\nPravo glasa na nedeljnim izborima ima 6.749.688 birača koji će svoje pravo moći da ostvare na 8.682 biračka mesta plus još 157 posebnih biračkih mesta na kojima će svoje pravo glasa moći da iskoriste interno raseljeni sa Kosova.\nZa parlamentarne, pokrajinske i lokalne izbore u inostranstvu će, prema odluci RIK-a, biti otvoreno 75 biračkih mesta u 40 zemalja sveta, a pravo glasa ima 51.211 birača upisanih u posebnu evidenciju.\nRIK je utvrdio da pravo glasa u 27 kazneno-popravnih zavoda u Srbiji ima 8.437 birača. Na posebnoj evidenciji je upisano i 7.552 vojnika sa pravom glasa.\nBiračka mesta biće otvorena u 7, a zatvaraju se u 20 časova. U toku tog vremena biračko mesto mora biti neprekidno otvoreno. Svaki birač glasa lično, tajno i samo jedanput, na overenim glasačkim listićima.\nKada dođe na biračko mesto, birač saopštava biračkom odboru ime i predaje obaveštenje o glasanju, a ličnom kartom ili drugom ispravom dokazuje identitet. Birač ne može da glasa bez podnošenja dokaza o svom identitetu.\nKada mu se utvrdi identitet, birač potpisuje birački spisak i preuzima glasački listić. Potom se birač obeležava specijalnim sprejom na kažiprstu desne ruke, kao znak da je već glasao.\nBirač može da glasa samo za jednu izbornu listu sa glasačkog listića. Glasa se zaokruživaenjem rednog broja ispred naziva izborne liste za koju se glasa.\nBiračima koji su se zatekli na biračkom mestu u trenutku njegovog zatvaranja biće omogućeno da glasaju, propisano je Zakonom o izboru narodnih poslanika.\nPripadnici policije na dužnosti mogu da uđu na biračko mesto samo ako su na biračkom mestu narušeni red i mir, na poziv predsednika biračkog odbora.\nZbirne izborne lista, s nazivima izbornih lista i imenima svih kandidata, moraju za vreme glasanja biti vidno istaknute na biračkom mestu.


Atlanta je do sedme pobede u ovom šampionatu iz isto toliko nastupa stigla savladavši u gostima Filadelfiju sa 30:17. Falkonsi su, predvođeni organizatorom igre Metom Rajanom, poentirali u šest svojih uvodnih napada (prva tri su završena tačdaun-dodavanjima Rajana, koji je meč završio bacavši 22/29 za 262 jarde), a tek pet i po minuta pre kraja Iglsi su uspeli da ih nateraju da loptu ispucaju, kada je sve već bilo rešeno.\nI dok se Atlanta pobrinula da umiri svog nekadašnjeg kvoterbeka, Majkla Vika, Pitsburg je to učinio sa novom NFL zvezdom iz Vašington Redskinsa, poznatijem kao "RGIII". Grifin, koji je briljirao na startu svoje debitantske sezone, nije uspevao da nađe rešenje za odbranu "čeličnih" koja ga je u pobedi na gostovanju od 27:17 zaustavila na samo deset pretrčanih jardi i 16/34 dodavanja za 177 jardi "kroz vazduh". Sa druge strane, kvoterbek Stilersa Ben Rotlisberger, koji zna kako se trijumfuje i u Superboulu, "bacio" je za tri tačdauna, a odličnu podršku imao je u trkaču Džonatanu Dvajeru koji je svoj NFL debi u ulozi startera obeležio sa 107 jardi osvojenih trčanjem.\n(Smešni, ali ipak poništeni tačdaun Pitsburga, koji je nastupao u uniformama nalik onima iz 1934)\nSa druge strane, mnogo više uzbuđenja viđeno je na nekim drugim mečevima.\nČikago je sjajnim preokretom u režiji kvoterbeka Džeka Katlera pobedio Karolinu sa 23:22, a poslednja tri poena na meču postigao je u poslednjoj sekundi šuter "medveda" Robi Guld. Vodili su "panteri" sa 19:7 do poslednjih sedam ludih minuta, kada je počeo preokret Čikaga. Na dva njihova tačdauna Karolina je odgovorila šutem za vođstvo od 22:20 na samo dva i po minuta do završetka utakmice, a onda je Katler poveo svoju ekipu u odlučujući napad i omogućio Guldu da obezbedi trijumf.\nMožda je i najnapetiji meč viđen u Dalasu, gde su domaći Kauboji nadoknadili zaostatak od 0:23 protiv njujorških Džajantsa, uspeli čak i da povedu, ali je aktuelni šampion na kraju ipak otišao sa ovog gostovanja kao pobednik - 24:29. Iako je Dalas šest puta gubio loptu, nekako je uspeo da uz kvoterbeka Tonija Romoa i njegovog omiljenog tajt enda Džejsona Vitena napravi preokret, no na kraju su se radovali Džajantsi Ilaja Meninga. Dobrim delom i zato što je deset sekundi pre kraja Romo naizgled proigrao Deza Brajanta za pobedonosni tačdaun Kaubojsa, ali je naknadni snimak pokazao da je hvatač Dalasa napravio mali prestup - zbog čega je rezultat ostao nepromenjen, a u korist branioca titule, Džajantsa.\nNa kraju, duel sjajnih kvoterbekova koji se odigrao u Denveru pripao je novoj zvezdi domaćih Bronkosa, Pejtonu Meningu, koji je predvodio ekipu do trijumfa od 34:14 nad Nju Orleansom i, ove sezone uglavnom indisponiranim, Druom Brisom, takođe osvajačem Superboula.


Herceg Novi neosvojiv za Splićane, Jug ubedljiv protiv Mladosti - Vaterpolo vesti\nPočetna » Evrokupovi » Herceg Novi neosvojiv za Splićane, Jug ubedljiv protiv Mladosti\nHerceg Novi neosvojiv za Splićane, Jug ubedljiv protiv Mladosti\n(Foto. facebook/PVK Jadran Herceg Novi)\nU sedmom kolu Jadranske lige u borbi za vrh tabele Jadran iz Herceg Novog ostvario je vrlo važnu pobedu protiv splitskog Mornara trijumfom od 7:6 u vrlo neizvesnom meču. Novljani su tako ubeležili i šesti trijumf u prvenstvu, a treći protiv timova iz Splita koji su im dolazili u goste pošto su prethodno savladali imenjake Jadran i POŠK. Kapiten domaćih Željko Kovačić bio je najefikasniji sa 3 gola, Luka Sekulić je postigao dva, a u ekipi zbog povrede nije bilo Jovana Sarića. Jadran, dvostruki šampion Jadranske lige, nastavio je iznenađujuće dobar početak sezone i sa mladim timom se učvrstio na vrhu tabele. U drugom sudara ekipa sa vrha Jug je vrlo ubedljivo pobedio zagrebačku Mladost sa 11:4, a već do poluvremena Dubrovčani su slomili otpor rivala i stekli nedostižnu prednost. Miho Bošković dao je tri gola za Jug, Nikola Janović dva, dok je Marko Martinić uspeo da u dva navrata savlada Marka Bijača.\nZanimljiv duel dva tima iz sredine tabele odigrali su splitski Jadran i Primorac iz Kotora koji su posle 10:10 podelili bodove. Posle boljeg otvaranja Kotorani su zaostajali na poluvremenu za domaćinom, ali su efikasnom igrom u trećoj četvrtini uspeli da se vrate. Do kraja oba tima uložilia su veliki napor da stignu do pobede, ali su bodovi podeljeni. Golovima su se istakli centar Kotorana Nikola Murišić i strelac Jadrana Luka Vukić koji su postigli po 4 gola.\nVladajući šampioni iz Rijeke nisu imali poteškoća na gostovanju Šibeniku iako je izostalo nekoliko standardnih prvotimaca Primorje je potopilo rivala sa 23:7, uz 6 golova Petra Muslima i 5 Kozmina Radua, a gol Riječana čuvao je Duje Jelovina.\nDo trećeg trijumfa u sezoni stigla je Budva koja je ugostila zagrebački Medvešćak i slavila 15:12, zahvaljujući dobroj igri u završnici. Miljan Popović vodio je Budvane sa 4 gola, dok je u redovima gostiju isti broj pogodaka postigao Nikola Samodol. Važni bodovi za Budvu koja se podigla na sredinu tabele, dok je Medvešćak posle poraza ostao u donjem delu.\nPosle sedam kola, isti broj bodova kao Budva ima i splitski POŠK koji je dočekao slovenački AVK Branik iz Maribora i pobedio u vrlo efikasnoj utakmici sa 19:11. POŠK je sakupio devet bododva, a u sledećem kolu ga očekuje gradski derbi protiv Jadrana.\nJadranska liga, rezultatai utakmica 7. kola i tabela:\nJadran HN – Mornar 7:6 (3:3,1:1,2:0,1:2)\nJadran ST – Primorac 10:10 (1:2,3:0,3:5,3:3)\nŠibenik – Primorje 7:23 (0:6,2:4,2:7,3:6)\nBudva – Medvešćak 15:12 (6:2,2:4,3:5,4:1)\nPOŠK – AVK Branik 19:11 (4:2,7:5,3:3,4:1)\nJug – Mladost 11:4 (3:1,4:1,1:0,3:2)\n1. Primorje 21\n2. Jug 18\n3. Jadran HN 18\n4. Mornar 15\n7. POŠK 9


Pentagon, sedište američkih vojnih snaga (Foto: REUTERS/Jason Reed)\nPentagon će do sredine septembra zatražiti odobrenje američkog predsednika Džozefa Bajdena o uvođenju obavezne vakcinacije protiv Kovida 19 pripadnika vojske.\n“Prema očekivanjima i u skladu sa informacijama u javnosti ‘Fajzer-Bajontek’ Američka agencija za lekove mogla bi u potpunosti odobriti početkom sledećeg meseca“, navodi se u dokumentu američkog Sekretara za odbranu Lojda Ostina.\nRok za traženje odobrenja mogao bi biti pomeren ukoliko bi vakcina ranije dobila potpunu dozvolu Američke agencije za lekove, ali neće se produžavati ako odluka ne bude doneta do sredine septembra. Vakcina proizvođača “Fajzer-Bajontek” trenutno u SAD-u ima dozvolu za hitnu upotrebu.\nU objavi koja je potom stigla iz Bele kuće predsednik Džozef Bajden javno je podržao uvođenje obavezne vakcinacije za američko vojno osoblje i ugovorce.\n“Sekretar Ostin i ja delimo nepokolebljivu posvećenost kako bismo osigurali da naše trupe raspolažu svim sredstvima kako bi posao mogle da obavljaju što je moguće bezbednije”, reći su američkog predsednika prenete u saopštenju Bele kuće.\nEntoni Fauči, vodeći američki infektolog i član tima Bele kuće za sprečavanje pandemije Kovida 19, izjavio je da bi potpuno odobrenje za upotrebu vakcina mogli početi da izdaju već tokom avgusta.\nAmerička vojska ranije je objavila da je skoro polovina pripadnika oružanih snaga potpuno imunizovana, izvestila je agencija Rojters.\nPentagon je objavio da je od posledica Kovida 19 preminulo svega 28 američkih vojnika – obrazlažući to time da su pripadnici trupa mlađe dobi i u dobroj fizičkoj kondiciji.


Foto: Printscreen/ RSFranceIDF/Youtube\nTuristički lokaliteti na teritoriji opštine Veliko Gradište su mnogobrojni i raznovrsni\nObjavljeno: 25.11.2021. 10:11h 12:08h\nTursitičko naselje Beli bagrem sa kompleksom “Silver lake” u okviru koga se nalazi hotel, aqua park, turistički brod, zona zdravlja, teniski i golf tereni itd.\nSrebrno jezero uz mnogobrojni sadržaj na obali i u vodi – uređen park za decu i odrasle, šetalište, sportovi na vodi, vodoskok\nTvrđava Ram – srednjevekovno utvrđenje od izuzetnog značaja sa ostacima Hamam i Karavan saraj.\nPored sjanih lokaliteta, Veliko Gradište obeležava niz manifestacija. Jedna od njih su Carevčevi dani - tradicionalna muzička manifestacija posvećena Vlastimiru Pavloviću Carevcu, osnivaču Narodnog orkestra Radio Beograda. Održava se tokom jula meseca, svake godine, u Velikom Gradištu.\nOvaj festival, ujedno i takmičenje violinista, održava se od 1995. godine i predstavlja jedan od najznačajnijih festivala u Velikom Gradištu koji svake godine privuče veliki broj zaljubljenika muzike. Održava se u čast Vlastimiru Pavloviću Carevcu, koji je rođen u selu Carevac po kome je i dobio nadimak. Festival se najpre održavao 3 dana, dok je od 2015. godine uveden i četvrti dan (14—17. jul). Pod pokroviteljstvom je opštine Veliko Gradište, Ministarstva kulture i informisanja Republike Srbije i Muzičke produkcije RTS-a.\nZa vreme trajanja manifestacije svake godine u Veliko Gradište dođe i veliki broj javnih ličnosti.\nSvake godine Jan Nemček, graditelj violina iz Кovačice, uz ostale nagrade organizatora, poklanja pobedniku festivala jednu svoju violinu.\nAlaske večeri, manifestacija sa najdužom tradicijom u opštini Veliko Gradište, ove godine održale su se 55. put.\nVelikogradištanska gitarijada okuplja bendove širom zemlje koji se međusobno talmiče i na taj način pirešuju nezaboravno iskustvo publici koja željno isčekuje još dobre muzike. Gitarijada je jedna od glavnih atrakcija i sigurno bi trebali da je posetite.\nVeliko Gradište prepoznatljivo je po sportskim dešavanjima, a proslavljeni košarkaš Miloš Teodosić već šestu godinu za redom održava svoj kamp za mlade talente na Srebrnom jezeru, pa ne čudi što je baš u Velikom Gradištu organizovan ovaj turnir.\nPasuljijada je sastavni deo velikog Gradišta. Najbolji pasulj koji se proizvodi u našoj zemlji, nosi ime po ovom kraju – Gradištanac. Da bi zaštitili ime pasulja velikogradištanci su osmislili takmičenje u kuvanju pasulja, manifestaciju koja se održava početkom septembra.\nI za kraj, ne propustite vašar, koji se svake godine održava na svetog Iliju, zaštitnika ovog grada.\nAko posetite Veliko Gradište, ne samo što ćete moći da uživate u brojnim manifestacijama nego će vas lepota grada ostaviti bez reči.\nTekst je objavljen u sklopu projekta koji je sufinansiran iz budžeta Opštine Veliko Gradište. Stavovi izneti u podržanom medijskom projektu nužno ne izražavaju stavove organa koji je dodelio sredstva\nVeliko GradišteGradCarevčevi daniGitarijadaTurizamTuristička sezonaVeliko Gradište – održivi turizam


Kusturica reaguje: 'Kostić da ide na poligraf'\nIzvor: B92, 01.Mar.2021, 19:24\nKusturica reaguje: "Kostić da ide na poligraf"\n"S obzirom na to da postoje osnovane sumnje da predsednik SANU Vladimir Kostić govori na televiziji ono što kasnije pobija u privatnom i javnom diskursu, a najviše u pismu upućenom meni, predlažem da se prijavi nadležnoj instituciji i da ide na poligraf", poručio je reditelj Emir Kusturica.\nKusturica je za "Novosti" odgovorio na reagovanje predsednika SANU povodom rediteljevog javnog zahteva da se njegovo >> Pročitaj celu vest na sajtu B92 << ime ukloni sa spiska kandidata za članstvo u Akademiji.\nKostić je prethodno uputio otvoreno pismo Kusturici u kojem je, između ostalog, naveo da nije tačno da je on tražio da slavnog reditelja za članstvo u SANU kandiduje Odeljenje za jezik i književnost, umesto novostvorenog Odeljenja za umetnost.\nPodsetimo, predsednik Srpske akademije nauka i umetnosti Vladimir Kostić, u otvorenim pismom javnosti povodom odbijanja kandidature reditelja Emira Kusturice za članstvo SANU i optužbi reditelja da se on (Kostić) meša u izbor novih članova, navodi da Kusturica još nije zvanično kandidat za članstvo u SANU.\nKostić je odgovorio i na Kusturičine reči da ne veruje u dobre namere Vladimira Kostića, a najmanje "u njegovo viđenje budućnosti Kosova i Metohije" porukom da Kusturica ne zna šta on (Kostić) misli o tragediji otetog Kosova i Metohije, niti želi da se po pitanju patriotizma nadgornjava sa bilo kim.


Vratiće se rode:)\nPredsjednik Republike Srpske Milorad Dodik izdvojiće u okviru "Nedelje djeteta" pola miliona maraka za finansiranje drugog postupka vantjelesne oplodnje.\nPredsjednik Dodik je naglasio da društvo mora da pokaže odgovornost na ovom planu i najavio da Srpska naredne godine namjerava da sistemski riješi ovo pitanje i obezbijedi pet besplatnih procedura vantjelesne oplodnje parovima sa problemom steriliteta.\n"Kao predsjednik Republike podržavam aktivnosti na formiranju instituta koji se bavi ovim i pitanjima priraštaja, i želim da se tome posveti veća društvena pažnja", rekao je Dodik poslije sastanka sa predstavnicima udruženja porodica sa problemima steriliteta, Fonda zdravstvenog osiguranja, demografskog zavoda. Sastanku su prisustvovali i ministri porodice, omladine i sporta i zdravlja i socijalne zaštite Nada Tešanović i Ranko Škrbić.\nDodik je izrazio nadu da će insistucije Predsjednik Republike, Vlada i Narodna skupština u narednim godinama usvajati najbolje moguće prakse viđene u svijetu kako bi bio obezbijeđen demografski priraštaj u Republici Srpskoj.\nTešanovićeva je navela da će Ministarstvo zdravlja u ovoj aktivnosti učestvovati sa 400.000 maraka, tako da će biti obezbijeđeno ukupno 900.000 KM, što je, kako je ocijenilam, veoma dobro.\nNacionalni koordinator RS za reproduktivno zdravlje Nenad Babić pozdravio je potez predsjednika Srpske kao dobar način brige o svim našim ljudima, ističući da se na ovaj način mogu dobiti zaokružene procedure vantjelesne oplodnje.


ASIC | | PC Press\nApple i Google izbacuju aplikacije za trgovanje binarnim opcijama nakon Australijske intervencije\nApple i Google uklonili su preko trista takozvanih aplikacija za trgovanje binarnim opcijama iz svojih online prodavnica nakon intervencije od strane ASIC-a (Australijske komisije za hartije od vrednosti i investicije).\nRegulator hartija od vrednosti je izjavio da je podneo zahtev Apple-u i Google-u nakon brojnih slučajeva prevare sa operaterima aplikacija koji nisu bili licencirani što je podsticalo potrošače da prave opklade o tome da li će instrumenti poput akcija ili valuta porasti ili pasti.\nPortparolka kompanije Apple u Australiji ukazala je na svoje nedavno ažurirane smernice za developer-e, u kojima se decidirano zabranjuju sve nove aplikacije koje olakšavaju trgovanje binarnim opcijama, ali odbija da dalje komentariše svoje razgovore sa australijskim vlastima.\n„Uklonili smo aplikacije koje krše našu politiku. Ne komentarišemo pojedinačne aplikacije,“ izjavila je potparolka za Google.\nASIC je navela slučajeve kada potrošači nisu mogli da povuku novac sa svojih računa ili da naprave dobitnu trgovinu devet puta od deset u demonstracionoj aplikaciji, pre nego što izgube sve kada pređu na živi proizvod.\nApple je uklonio aplikacije iz svojih online prodavnica na globalnom nivou, iako nije precizirano da li će Google ukloniti samo za Australiju ili i za sve svoje prodavnice aplikacija širom sveta.\nOd 330 aplikacija koje su do sada uklonjene, 80% nije imalo upozorenja o rizicima koji su prisutni u trgovini, saopšteno je iz ASIC-a.\nAuthor Marijana PečićPosted on 1. August 2017. 2. August 2017. Categories BusinessTags aplikacije, apple, ASIC, Google, trgovanje binarnim opcijama


► EU potpisala ugovor sa Astra Zenekom za 300 miliona doza moguće vakcine protiv\nFoto: Beta, AP / Francois Walschaerts\nEvropska unija je potpisala ugovor s britanskom farmaceutskom firmom "Astra Zeneka" o budućoj kupovini "moguće vakcine" protiv bolesti KOVID-19 da bi se snabdele države članice, saopštila je danas Evropska komisija.\nEvropska komisija navodi da je ugovorom predviđeno da 27 zemalja EU otkupi 300 miliona doza "moguće vakcine", uz opciju za još 100 miliona.\nUgovorom se dopušta da se kupljene vakcine poklanjaju siromašnijim zemljama ili da se preusmere drugim zemljama Evrope.\nPredsednica Evropske komisije Ursula fon der Lajen je izjavila da je to "važan korak" da se osigura da bilo koja vakcina bude dostupna što većem broju građana EU.\nZa razvoj vakcina su obično potrebne godine, a sada ih je u svetu više od deset protiv KOVIDA-19 u ranim fazama testiranja.\n"Vreme je da se pojača borba protiv podrivanja demokratije, pravne države i osnovnih prava u srcu EU, i da se naglasi da izborne pobede ne daju mandat za čvstorukaštvo i skretanje od evropskih vrednosti", ocenili su u pismu lideri konzervativne, socijaldemokratske, zelene i liberalne frakcije u Parlamentu EU.\nKomisija je u tekstu koji je prvobitno predložila, predvidela sistem koji bi trebalo da otkloni "očigledne načelne nedostatke" pri poštovanju pravne državeu pojedinim članicama.\nAli, u tekstu koji su usvojili šefovi država ili vlada u Evropskom savetu, navodi se samo da će se "finansijski interesi štititi u skladu sa opštim načelima" Člana 2. Ugovora EU i u tom se kontekstu spominje i određeni "režim uslovljenosti".\nU svom pismu, lider Evropske narodne partije (EPP), Progresivne alijanse socijalista i demokrata (SD), Obnovimo Evropu i grupe Zeleni - Evropski slobodni savez su izrazili žaljenje zbog tog nejasnog kompromisa.\n"Bez formalne odluke" o zakonodavstvu koje će uspostaviti vezu između isplate sredstava EU i poštovanja pravne države, "biće nam nemoguće da postignemo progres sedmogodišnjeg budžeta", upozorili su poslanici u pismu.\nLideri poslaničkih grupa ponovili su i svoje najvažnije zahteve, među kojima je i da se očuva proceduralna uloga parlamenta, da se uključi predstojeći godišnji izvštaj Komisije o vrednostima EU i da se obezbedi zaštita krajnjih korisnika novca iz budžeta EU.\nOni su zatražili i ponovno uvođenje pravila "obrnute kvalifikovane većine", koje je prvobitno predložila Evropska komisija. To pravilo predviđa da odluku Komisije da stopira isplatu novca zemljama EU sa "sistemskim problemima u oblasti pravne države", može da blokira samo kvalifikovana većina zemalja članica Unije.


Radio televizija Rožaje - Bošnjačka stranka postala članica Evropske narodne partije\nutorak, 10 Septembar 2019 09:52\nBošnjačka stranka postala članica Evropske narodne partije\nBošnjačka stranka (BS) postala je punopravna članica Evropske narodne stranke (EPP). BS je prva stranka iz Crne Gore koja je ušla u blok najjače političke grupacije Evropske unije.\nOdluka o članstvu BS-a u Evropsku narodnu partiju donesena je na sjednici Skupštine EPP-a, koja se održala danas u Briselu, u Evropskom parlamentu.\nFunkcioneri Bošnjačke stranke Osman Nurković, Suljo Mustafić i Sead Šahman, koji tim povodom borave u Briselu, imali su nekoliko zvaničnih susreta među kojima je bio i sastanak sa Josephom Daulom, predsjednikom EPP-a.\n„Članstvo u velikim evropskim političkim porodicama za partije iz zemalja koje su izvan EU predstavlja najbolju vrstu međunarodnog priznanja i legitimacije. To će dati značajnu prednost i na domaćoj političkoj sceni. Imamo tu čast da budemo prva stranka iz Crne Gore koja će biti dio tako snažne političke alijanse. To za nas predstavlja zadovoljstvo, ali i obavezu da nastavimo snažna zalaganja za izazove kao što su dodatni razvoj stranačkih instituta i partijske mreže, ulaganje u ljudski kapital i razvoj političkih vještina, specijaliziranje i obuka za više vrsta javnih politika“, poručili su funkcioneri BS-a iz Brisela.


VIDEO: Volkswagen kombi kao čamac\n29 Jun 2019 - 20:35 Zanimljivosti Link\nUz Golfa i Bubu, kroz generacije, verovatno najprepoznatljiviji “narodni” automobil je T1, odnosno Typ 2, odnosno Bulli, Kombi, Bus ili kako ga već zvali. Ovo vozilo je godinama steklo veliki broj poklonika, poprimalo je najrazličitije oblike i korišćeno je u najrazličitije namene, ali čamac još nismo videli.\nTo je delo američkog preduzetnika Franka Laze, vlasnika firme Central Coast Electric Boats, koji je maskirao obnovljenu električni brod Duffy Cat 16 u tirkizno plavi Kombi iz 1967. Puno toga je cool na ovom brodiću, ali najzanimljiviji je svakako dim koji replikuje originalni izduv, kao i audio sistem putem kojg sa “oponaša” zvuk starog Kombija.\nTransformacija električnog brodića u VW Kombi čamac je trajala otprilike godinu dana. Od originalnih delova su zadržani upravljač, prekidači i sl. Dalje, tu je posebna podvodna rasveta u 12 boja, novi električni pogon i sl.\nNa kraju dodajmo da Laza za svoj sledeći projekat želi da napravi žutu podmornicu baziranu na VW Bubi.


Ukrajinski šef diplomatije Dmitro Kuleba i državni sekretar SAD Entoni Blinken u Berlinu\nBERLIN - Američki državni sekretar Entoni Blinken sastao se u nedelju sa ukrajinskim ministrom spoljnih poslova Dmitrom Kulebom u Berlinu, gde su razgovarali o tome kako da se osigura da hrana iz Ukrajine stigne do potrošača u Africi i Aziji.\nNjih dvojica prisustvuju sastanku ministara spoljnih poslova NATO-a, čija je tema situacija na terenu u Ukrajini i napori da se dostave humanitarna pomoć i oružje.\nRuska invazija na Ukrajinu od 24. februara izazvala je rast cena hrane i povećala rizik od gladi u mnogim delovima sveta.\nMinistri spoljnih poslova G7 sastali su se Nemačkoj i pozvali rusku vladu da prekine blokadu ukrajinskih crnomorskih luka, kako bi se omogućio izvoz ukrajinskih žitarica, đubriva i drugih poljoprivrednih proizvoda.\nG7 nastavljaju sa ekonomski pritiskom na Rusiju, ministri raspravljali o "ratu žitom"\nBlinken i ministri spoljnih poslova NATO-a takođe planiraju da razgovaraju o odluci finskih lidera da podnesu zahtev za ulazak u NATO. SAD su rekle da će podržati i Finske i Švedske prijave za pridruživanje transatlantskom bezbednosnom savezu.\nRuski predsednik Vladimir Putin upozorio je finskog predsednika Saulija Ninista da bi svaki pokušaj Helsinkija da se pridruži NATO-u štetio bilateralnim odnosima. Lideri Finske smatraju da je ruska invazija na Ukrajinu pretnja bezbednosti njihove zemlje, pošto Finska i Rusija dele granicu od 1.300 kilometara.\nFinska podnosi zahtev za članstvo u NATO-u\nTurski predsednik Redžep Tajip Erdogan takođe je izrazio zabrinutost zbog pridruživanja Finske i Švedske alijansi, uz obrazloženje da dve nordijske zemlje podržavaju Radničku partiju Kurdistana (PKK) koju Ankara smatra neprijateljskom organizacijom.\nDržavni sekretar Blinken rekao je da je razgovarao sa turskim kolegom Mevlutom Čavušogluom o strahovanjima Ankare i da je uveren da je moguće postići konsenzus.\n"Ne želim da govorim o detaljima razgovora koje smo imali, ali mogu da kažem da postoji široka podrška pridruživanju Finske i Švedske alijansi", kazao je Blinken.\n"Ako je to što one žele, uveren sam da ćemo postići konsenzus".\nŠirenje NATO i rat Rusije protiv Ukrajine u fokusu posete Blinkena Evropi


Misija Međunarodnog monetarnog fonda, koju predvodi Džejms Rouf, boravi u Beogradu od 22. juna do 5. jula\nPlenarnim sastankom, održanim danas u Narodnoj banci Srbije, počeli su zvanični razgovori predstavnika Republike Srbije s misijom Međunarodnog monetarnog fonda, objavljeno je na sajtu Narodne banke Srbije.\nDelegaciju Republike Srbije predvodila je guvernerka Narodne banke Srbije Jorgovanka Tabaković a u razgovorima su učestvovali i ministar finansija Dušan Vujović i ministar privrede Goran Knežević sa saradnicima.\nMisija Međunarodnog monetarnog fonda, koju predvodi Džejms Rouf, boravi u Beogradu od 22. juna do 5. jula povodom sedmog razmatranja rezultata u sprovođenju aktuelnog stendbaj aranžmana Srbije. Istovremeno, biće obavljene i konsultacije po članu IV Statuta Međunarodnog monetarnog fonda sa Srbijom.\nMeđunarodni monetarni fond je poslednje konsultacije po članu IV Statuta s Republikom Srbijom održao u februaru 2015. godine.


Golan: Izrael napada ekstremiste, Rusija šalje vojnu policiju\nTanjug 2. avgusta 2018. 12:59\nJERUSALIM – Izraelska vojska danas je ubila sedmoro ekstremista u vazdušnom udaru na južnom delu Golanske visoravni koji drži Sirija, a rusko Ministarstvo odbrane saopštilo je da će Rusija tamo uputiti vojnu policiju i postaviti osam posmatračnica.\nRojters prenosi da je Izraelski radio objavio vest o vazdušnom udaru i ubijenima, bez navođenja izvora.\nIzraelska vojska je potvrdila da je izvela vazdušni udar i navela da je gađala „više naoružanih terorističkih operativaca u južnom delu sirijske Golanske visoravni“.\nRuska agencija Interfaks je objavila je da je rusko Ministarstvo odbrane saopštilo je da će Rusija tamo uputiti vojnu policiju i postaviti osam osmatračnica kako bi se izbegle bilo kakve moguće provokacije.\nTAS S je citirao ruskog izaslanika za to područje koji je danas izjavio da su iranske snage u Siriji povukle teško naoružanje na rastojanje od 85 kilometara od dela Golanske visoravni pod okupacijom Izraela, ali da je izraelska strana to povlačenje ocenila neadekvatnim.


“Mobi Dik” se vraća na scenu : Crveni tepih\n“Mobi Dik” se vraća na scenu\nPovratak muzike ‘90-ih, pevača i grupa koje su žarile i palile u to vreme postao je trend u Srbiji poslednjih dana.\nPosle ponovnog okupljanja grupe Tap 011 u staroj postavi i najave njihovog koncerta u Beogradskoj areni 1. aprila, na scenu se vraća i Mobi Dik. Srđan Čolić, frontmen ovog nekada popularnog dueta u kome su karijeru započele Ana Stanić i Aleksandra Perović, odlučio je da održi koncert 5. aprila u Centru “Sava”.\nMeđutim, Ana je odbila da se popne na scenu sa bivšim dečkom, što i ne čudi s obzirom na to da je više puta priznala da se stidi početaka u Mobi Diku, posebno pesme “Rodiću ti sina, kralja kokaina” s kojom su ‘90-ih harali po diskotekama. Ona je sada fina, urbana pevačica koja svira i peva neku drugu muziku.\nZa razliku od nje, Aleksandra je bez mnogo razmišljanja prihvatila Srđanovu ponudu da ponovo zajedno zapevaju. Poslednjih godina Čolić se potpuno povukao sa estrade, komponovao je za kolege, ali daleko od očiju javnosti. Oženio se i dobio sina Stribora, a onda je poželeo da se vrati na scenu. On je nedavno objavio singl “Mala”, kojim najavljuje povratak na estradu.


Gde je i šta radi dečak koji je slučajno postao jedan od navećih mimova svih vremena\nKlinac koji je obeležio ovu deceniju kao najpopularniji mim svih vremena postao je školski državni šampion u američkom fudbalu...\nDijenerst Kolin, poznatiji kako 'Popeyes Meme Boy' tokom 2013. godine zamenjen je za Lil Teria, nakon čega je neko odlučio da podeli klip na Vine platformi, bez ikakvog znanja da će on postati apsolutni hit na svim mrežama. Kratki snimak dostigao je masivnih devetnaest miliona pregleda u to vreme.\nVideo je snimljen u popularnom američkom restoranu brze hrane Popeyes i predstavlja Kolina koji je prema kamermanu uputio veoma čudan pogled nakon što ga je ovaj pomešao sa Lil Teriom. Mim je postao toliko popularan da ga je Popoye lanac restorana iskoristio u marketinške svrhe. Uprkos tome što ovaj mim ostaje veliki hit na društvenim mrežama, ovaj klinac je porastao i nedavno je postavio snimak svoje proslave osvajanja titule školskog šampionata na Twitter i Instagram platformama.\nPodelivši svoju fotografiju na kojoj drži pobednički trofej, Kolin je napisao: „Državni i regionalni šampioni, bila je velika čast voditi ovaj pohod čitave sezone. Najiteresantniji momenti iz seniorske sezone stižu uskoro.“\nKolinova ekipa Ist Oranž srednje škole osvojila je titulu nakon tri dramatične pobede u produžecima. Ovaj mladić sada je visok 185,4 cm i težak je 142 kg, dok u svojoj ekipi igra ofanzivnog linijskog, kome je nadimak kit ubica i koji dobija veliku ljubav svih ljudi na internetu širom sveta.


Savezi podijeljeni, samo dva kluba se izjasnila - Grude Online\nSavezi podijeljeni, samo dva kluba se izjasnila\nEntitetski nogometni savezi Federacije Bosne i Hercegovine i Republike Srpske ne dijele ista mišljenja o načinu odigravanja Premijer lige BiH u idućoj sezoni, kada će prvenstvo brojati 12 klubova.\nIz RS predlažu da se potom u nastavku prvenstva formiraju Liga za prvaka, koju će činiti ekipe plasirane od prvog do šestog mjesta na tabeli iz prvih 22 kola, kao i Liga za ostanak, u kojoj će igrati klubovi od sedme do 12 pozicije plasirani u prvom dijelu sezone.\nI u Federalnom savezu su za Premijer ligu BiH po trokružnom sistemu, ali s ukupno 33 kola. Također, u prvom dijelu sezone igrala bi se 22 kola po dvokružnom bod sistemu, ali u odnosu na prijedlog iz Banja Luke razlikuje se u tome što se ne bi formirale Lige za prvaka i Liga za opstanak.\n‘Prvenstvo bi bilo nastavljeno s dodatnih 11 kola. Prvih šest timova bi igrali utakmicu više kao domaćini, u odnosu na one koji se u prvih 22 kola plasiraju od sedmog do 12. mjesta na tabeli. Dakle, prenijeli bi bodove i nastavili igrati još jedanaest kola po jednokružnom bod sistemu gdje bi prvih šestoplasiranih poslije prvog dijela sezone u drugom imalo susret više na domaćem terenu u rasporedu koji bi bio formiran na osnovu Bergerove tablice“, priopćili su iz NS Federacije BiH.\nKonačnu odluku o sistemu natjecanja iduće sezone u Premijer ligi donijet će Izvršni odbor Nogometnog saveza BiH, najvjerojatnije, u svibnju ove godine.\nKako su istakli članovi IO NS BiH, razmotrit će prijedloge FS RS i NS FBiH, od koji su i tražili da se izjasne, kao i prijedloge klubova.\nŠesnaest klubova imalo je rok da se izjasne do posljednje sjednice IO N/FS BiH, održane 2. ožujka, ali ih čak 14 nije poštovalo rok. Prijedloge o načinu igranja buduće lige sa 12 ekipa poslali su samo FK Sarajevo i NK Široki Brijeg.\nŠirokobriježani imaju identičan prijedlog kao i čelnici FS RS, dok u redovima aktualnog prvaka BiH predlažu da se igra prvenstvo sa 33 kola.\nbihnogometni savezpremijer ligasport


source.ba | SAD - Obama, Bush i Clinton spremni da se javno vakcinišu protiv virusa korona\nBivši američki predsjednici Barack Obama, George Bush i Bill Clinton izrazili su spremnost da budu javno vakcinisani protiv koronavirusa kako bi ohrabrili građane da prime vakcinu.\nUbijen ruski naučnik koji je radio na vakcini protiv koronavirusa\nObama (59) je rekao da ima "potpuno povjerenje" u sanitarne nadležne organe, u kojima se nalazi imunolog Anthony Fauci, naučnik veoma cijenjen u SAD.\n"Ako mi Anthony Fauci bude rekao da je vakcina bezbjedna i da može da štiti od koronavirusa, neću oklijevati da je dobijem", rekao je Obama i dodao da je spreman da primi vakcinu pred kamerama kako bi građani mogli da vide da vjeruje nauci.\nNeimenovi predstavnik za medije Georga Busha rekao je da je bivši predsjednik koji ima 74 godine također voljan da promovira vakcinu protiv koronavirusa.\nTako je reagovao i neimenovani portparol Billa Clintona koji je rekao da je bivši predsjednik koji kao Bush ima 74 godine, također spreman da bude vakcinisan pred kamerama kako bi ohrabrio Amerikance da prime vakcinu.\nMediji su danas pozvali novoizabranog predsednika Josepha Bidena (78) i buduću potpredsjednicu Kamalu Harris (56) da uživo na televiziji prime vakcinu protiv Covida-19 kako bi uvjereli one koji sumnjaju u vakcinu, prenosi Beta.


Home / Kultura&obrazovanje / Biblioteka / Muzej će dobiti osaćansku sobu i maketu kuće\nBy eSrebrenica.ba on 14. July 2015.@esrebrenica\nNarodna biblioteka Srebrenica i Muzejska zbirka ove institucije od strane Ministarstva prosvjete i kulture Republike Srpske dobilo je podršku za projekat “Formiranje i opremanje osaćanske sobe i izrada makete kuće osaćanke” koji je podržala i Opština Srebrenica.\nMuzejska zbirka Narodne biblioteke Srebrenica ima značajnu ulogu u razvoju turizma u opštini Srebrenica i u očuvanju kulturno-istorijskog nasljeđa.\n“Muzejskoj zbirci trenutno nedostaje model osaćanske sobe koje je ova ustanova prije rata posjedovala, kao i maketa kuće “osaćanke” koje bi zajedno upotpunjavale i obogaćivale sadržaj i postavke Muzejske zbirke. Nalazimo za potrebno da očuvamo i zaštitimo sve ovo što do sada imamo i da se potrudimo da obogatimo sadržaj. U tom slučaju kompletan program Narodne biblioteke bi dobio na kvalitetu i još boljoj posjećenosti ukoliko bi imali obnovljen i opremljen model osaćanske sobe i maketu kuće “osaćanke”. Time bi ponuda Muzejske zbirke Narodne biblioteke Srebrenica bila daleko veća i kvalitetnija i zadovoljila bi znatiželju mnogih Srebreničana, kao i turista iz okruženja i cijelog svijeta”, rekao Vladan Milovanović, direktor Narodne bibliteke Srebrenica.\nMilovanović ističe da su objekti koje su gradili Osaćanski neimari bili od drveta i da je drvo porozan materijal sklon bržem propadanju, na terenu jedva da postoje sačuvani ovakvi objekti. Upravo iz tog razloga ne postoji mogućnost da se turistima, učenicima osnovnih i srednjih škola, studentima i ostalim zainteresovanim, detaljnije i slikovitije približi fenomen osaćanskog graditeljstva.\nOvim projektom želi se prikazati osaćanska kultura graditeljstva posebno izgled unutrašnjosti i spoljašnosti ove kuće čime se prikazuje i način življenja u tom periodu.\n“Ministarstvo prosvjete i kulture Republike Srpske podržalo je ovaj projekat za koji je i Opština Srebrenica dala podršku kroz pismo podrške za sufinansiranje tako da ćemo zajedničkim sredstvima za početak napraviti maketu “osaćanke” koja je adekvatna za prostorije Muzejske zbirke, a kao preduslov za nastavak projekata na očuvanju kulturno-istorijskog nasljeđa opštine Srebrenica. Sličan projekat je kandidovan i kod Ministarstva trgovine i turizma Republike Srpske, gdje očekujemo rezultate, a čijom bi eventualnom implementacijom upotpunili i nadogradili pomenuti projekat kroz nabavku nošnji kao i u još bogatijem opremanju ove kuće”, istakao je Milovanović.


Terzić o tri plana UEFA za kvalifikacije i regionalnoj ligi - Sportska centrala\nTerzić o tri plana UEFA za kvalifikacije i regionalnoj ligi\n12 maj 2020. 10:02\nPojavile su se informacije da će prvak Srbije igrati samo jedno kolo kvalifikacija za Ligu šampiona sledeće sezone, ali je UEFA brzo reagovala i naglasila do to neće biti slučaj i da se prati razvoj situacije koji će uticati na model takmičenja.\nGeneralni direktor Crvene zvezde, koja je na pragu osvajanja titule, Zvezdan Terzić, istakao je u razgovoru za Sportski žurnal da UEFA ima tri scenarija za početak kvalifikacija.\n– Savezi su u obavezi da do 20. jula dostave spisak klubova u kvalifikacijama, reč je o zemljama između 16. i 55. mesta na UEFA listi. Prva runda bi počela 28. jula, Zvezda bi startovala od druge 11. avgusta. Borba za plasman u Ligu šampiona završila bi se tek krajem septembra, a prelazni rok bi trajao do 1. oktobra. To je plan A.\nPlan B podrazumeva da se lige ne završe do 20. jula zbog zdravstvenih i organizacionih okolnosti. Tada je rok do 3. avgusta.\nMože da se dogodi situacija da pojedine države ne dozvoljavaju igranje utakmica na njihovoj teritoriji do pojedinih datuma, onda bi na snagu stupila varijanta igre na neutralnim terenima, gde može da se putuje i to je treći plan, rekao je Terzić za Sportski žurnal.\nTerzić je govorio i o potencijalnoj Regionalnoj ligi, koju bi činili klubovi iz Srbije, Rumunije, Mađarske, Bugarske…\n– Crvena zvezda, Partizan, Vojvodina, Radnički, Čukarički… trebalo bi da razmišljaju o regionalnoj ligi. Imamo primer Belgije i Holandije, koje razrađuju model za zajedničko takmičenje. Da se nije pogoršala politička situacija, to bi učinile i Rusija i Ukrajina. Srbija, Mađarska, Rumunija i Bugarska su područja sa zbirno 50.000.000 stanovnika, postojalo bi veliko interesovanje publike, televizije i sponzora što bi donosilo prihode od ulaznica, TV prava i sponzora. Računam da bi Srbija, Mađarska, Rumunija i Bugarska davale po četiri predstavnika, bila bi to liga sa jakim TV pravima i prolaznosti za osam ekipa u evropska takmičenja. Oko 65-70 posto ljudi u Srbiji navija za Zvezdu, boli me kad vidim tri hiljade ljudi na Marakani. Publika je željna atraktivnijeg takmičenja. Nisam pričao na ovu temu ni sakim iz UEFA, ali imamo primer da je odobrila žensku ligu Belgije i Holandije, a slično se razmišlja i za mušku. To su moja razmišljanja, trebalo bi da se razgovara sa FSS kao našim matičnim savezom, da se vidi kakav je stav u ostalim fudbalskim savezima, koji je interes fudbala u celini, dodao je generalni direktor crveno-belih.


Đurić: Napad je "miniranje" mirnog rešavanja problema\nRanjavanje srpskog mladića u naselju Suvi Do kod Kosovske Mitrovice još jednom je potvrdilo da među Albancima na KiM postoje nezvanični centri moći i organizovane ekstremističke grupe čiji je cilj miniranje napora da se problemi u pokrajini rešavaju političkim sredstvima, ocenio je danas direktor Kancelarije za Kosovo i Metohiju Marko Đurić.\nOn je u saopštenju naveo da je ranjavanje mladića i način da se pokuša sprečavanje da se srpsko-albanski odnosi urede na miran i civilizovan način.\n- Ovakva vrsta demonstracije sile nikome ne može da donese dobro i zahtevam i od Prištine i od međunarodne zajednice da spreče dalje pogoršavanje bezbednosne situacije na Kosovu i Metohiji i da kažnjavanjem odgovornih za ovaj i brojne druge napade na Srbe u poslednja dva meseca pokažu da su iskreno na strani mira - ističe Đurić.\nPUCNJAVA U KOSOVSKOJ MITROVICI Mladić (21) ranjen iz automobila u pokretu\nDodaje, da Srbija i srpski narod neće biti pokolebani u svojim nastojanjima da se srpskom narodu u pokrajini omoguće uslovi za normalan život, kakvi se podrazumevaju za sve Evropljane, osim za Srbe na Kosovu i Metohiji.\nĐurić je naveo i da je sinoć, u isto vreme kada se dogodio oružani napad na mladića, četvrti put u dva meseca demolirana zgrada ambulante koja pruža zdavstvene usluge žiteljima Suvog Dola.\nOn podseća da je pitanje razgraničenja opština u selu Suvi Do deo briselskog dijaloga, upravo zbog brige za bezbednost Srba u tom naselju.\n- Umesto toga, imamo očito organizovanu kampanju zastrašivanja Srba u tom naselju, što može imati opasne posledice - zaključio je Đurić.\nMladić srpske nacionalnosti ranjen je u ponedeljak u nogu u etnički mešovitom naselju Suvi Do u severnom delu Kosovske Mitrovice.\nĐurić poručio Prištini: Dalje ruke od našeg Univerziteta\nĐurić: Srbi na KiM neće preduzimati nikakve akcije\nĐurić: "Albanci su smislili fantastičan plan", hteli da ušetaju u srpske institucije\nĐurić: Srbi pokazali jedinstvo


Novim sistemom zakazivanja pacijenti će imati mnogo više termina na raspolaganju – Volim Podgoricu\nHome / NOVOSTI / Društvo / Novim sistemom zakazivanja pacijenti će imati mnogo više termina na raspolaganju\nNovim sistemom zakazivanja pacijenti će imati mnogo više termina na raspolaganju\nGeneralna direktorica Direktorata za kontrolu kvalitetazdravstvene zaštite Vesna Miranović kazala je da su tokom analize zauvođenje platforme za elektronsko zakazivanje utvrdili da određeni ljekari specijalisti ne rade u punom obimu i da pojedine ambulante rade od devet do 12 časova, umjesto pet sati duže, dok su ostali ljekari preopterećeni. Miranovićeva je istakla da će novim sistemom elektronskog zakzaivanja pacijenti imati znatno više termina na raspologanju, jer su uveli smjene za doktore i raspored rada, koji će kontrolisati direktori ustanova, piše Dan.\n“Specijalisti sada imaju mogućnost da zakazuju dijagnostičke procedure pacijentima i kontrolne preglede, kako se ne bi pravila gužva i građani ponovo morali preko izabranihdoktoradazakazujusnimanja. Kada su u pitanju ljekari na primarnom nivou, benefit je taj što neće morati datragaju zaterminimakojihnema. Neće više morati da zakazuje preglede za magnetnu rezonancu, zato što će toubuduće raditi isključivoljekari Kliničkog Centra Crne Gore”, istakla je Miranovićeva.\nObjasnila je da kada nema dostupnih termina u roku od mjesec u najbližoj bolnici, onda se otvaraju termini za sve ostale bolnice gdje će pacijente moći da šalju po čitavoj državi, što će omogućiti da crnogorski zdravstveni sistem najzad funkcioniše kao jedinstven organizam.\nDirektor Fonda za zdravstveno osiguranje Sead Čirgićkazao je da je Fond pružio punu logističku i tehničku podršku u realizaciji projekta “Nova platforma za centralno zakazivanje” jer, kako je naveo, postoji realno očekivanje da će ta platforma riješiti brojne probleme s kojima su se suočavali osiguranici.\n“Svaka novina, pa i ova, sa sobom nosi izvjesne dileme i otpore, zbog toga u prvim danima ovog projekta dolazi do određenih nesnalaženja. Međutim, svaki početak je težak i mi čvrsto vjerujemo da će ova platforma dati svoje rezultate”, istakao je Čirgić.


Objavljeno Utorak, 20 Studeni 2018 17:31\nŽeljko Komšić, član Predsjedništva BiH iz reda hrvatskog naroda, komentirao je nedolazak Dragana Čovića na inauguraciju novih članova Predsjedništva BiH. Komšić je kazao da to vjerojatno ima veze s tim što je on novi član Predsjedništva.\n"Iznenađujuće je, čovjek se ne može prestati čuditi kako se odrasli ljudi ponašaju poput male djece. Ali, u redu, to je njegova stvar, izbor. Šta sad da radimo. Nema ga. Stvari idu dalje, kao život - nikoga ne čeka", kazao je Komšić i dodao:\nNedolazak lidera HDZ-a i sada već bivšeg člana Predsjedništva BiH Dragana Čovića na svečanu inauguraciju novog saziva Predsjedništva BiH, prema izjavama, iznenadio je mnoge prisutne zvanice i članove Predsjedništva BiH.\n"Željeli smo pozvati na inauguraciju predsjednike zemalja regije, Srbije, Hrvatske, Crne Gore, Slovenije, Makedonije, samo je Čović bio protiv, svi smo bili za, samo je Čović bio protiv", kazao je Komšić nakon inauguracije, javlja reporterka N1 Aleksandra Tolj.\nIz Čovićevog kabineta medijima je potvrđeno da je on danas "na službenom putu u Hrvatskoj".\nPodsjećamo, lider HDZ-a BiH Dragan Čović, kao sada već bivši član Predsjedništva BiH nije stigao na inauguraciju novih članova Predsjednistva Bosne i Hercegovine.


24. januara dijalog u Briselu na najvišem nivou; Vučić: Nije sproveden dogovor, nije formirana ROSU za Sever | KoSSev\n24. januara dijalog u Briselu na najvišem nivou; Vučić: Nije sproveden dogovor, nije formirana ROSU za Sever\nČetvrtak 19. januar 2017, 20:43\nBeograd i Priština pozvani su da se 24. januara sastanu u Briselu, u vezi sa dijalogom za normalizaciju odnosa. Sastanak će se održati na visokom nivou, potvrđeno je iz Evropske unije. Za sada nema detalja o tome šta će biti konkretne teme ovih razgovora. Sastanak je zakazan nakon najnovijih tenzija - boravka specijalnih jedinica Kosovske policije na Severu Kosova, kako bi sprečile dolazak voza iz Beograda u Kosovsku Mitrovicu - koje su, prema nepodeljenoj oceni svih strana - najviše od kada je započeo briselski dijalog. Da će se predstavnici Beograda i Prištine sastati, ranije je potvrdio premijer Srbije, Aleksandar Vučić, a nakon telefonskog razgovora sa kancelarkom Nemačke, Angelom Merkel. On je istovremeno izneo nove detalje u vezi sa Briselskim sporazumom kojim se uređuje kretanje jedinica ROSU na Severu. Ograničenje kretanja ove jedinice po teritoriji Severa važilo je za prelazni period - do formiranja policijskog regiona za Sever i ROSU jedinice za ovu teritoriju, koja bi bila sastavljena od lokalnog stanovništva - 99 Srba i 1 Albanca. Sporazum o kretanju specijalnih jedinica nismo mogli da potpišemo, jer bi se onda ograničilo kretanje srpskih pripadnika ove jedinice po toj teritoriji. Priština nije ispoštovala sporazum - ROSU jedinica sastavljena od lokalnog stanovništva još uvek nije formirana, a na Sever je došla ROSU iz Prištine - pojašnjava Premijer. Vučić je danas, "sa mnogo strasti" - razgovarao i sa generalnim sekretarom NATO-a, Jensom Stoltenbergom. Navodi da je Stoltenberg ukazao na to gde srpske vlasti nisu bile odgovorne.\nEU: Napredak i normalizaija od ključnog značaja za Srbiju, Kosovo, EU i Zapadni Balkan\n"Razvoj događaja proteklih dana naglašava potrebu za većom posvećenošću i angažovanjem obeju strana u dijalogu. Napredak u normalizaciji odnosa između Kosova i Srbije i dalje je od ključnog značaja za obe strane, Evropsku uniju i Zapadni Balkan u celini," saopšteno je, takođe, iz Evropske unije u vezi sa najavljenim razgovorima.\nZa sada nema detalja šta će biti tema ovog sastanka u Briselu.\nVučić sa Merkel: Za Beograd sastanak "nije problem", da zaustavimo narastajuće tenzije, iako je to izuzetno teško\nDa će se sastanak Beograda i Prištine održati, prethodno je saopštio srpski premijer, Aleksandar Vučić, a nakon telefonskog razgovora sa nemačkom kancelarkom, koji je, kako je sam premijer rekao, trajao više od trideset minuta. Posle poruke od pre pet dana - da moli Albance da "ne ubijaju Srbe" sa KiM-a, odnosno da će "sprečiti ubijanje" Srba sa KiM-a, Premijer je danas poručio da sastanak u Briselu, što se tiče Beograda - "nije problem".\n"Rekao sam da sam spreman da razgovaramo i da ćemo već početkom sledeće nedelje ići u Brisel - mi i albanska strana. Što se nas tiče, to nije problem. Posle razgovora sa Džozefom Bajdenom imaćemo i druge kontakte, verovatno i direktne i pokušati da zaustavimo svaku vrstu narastajućih tenzija, iako je to izuzetno teško," kazao je Vučić, prenosi Tanjug.\nROSU za Sever trebalo da bude sastavljena od lokalnog stanovništva\nA govoreći o sastanku sa Stoltenbergom, Vučić nije želeo da komentariše kako je Generalni sekretar NATO-a razumeo dolazak ROSU na Sever. Premijer navodi da je tokom ovog sastanka izneo svoju poziciju. Istovremeno je za medije izneo nove detalje o sporazumu kojim se određuje kretanje specijalnih jedinica Kosovske policije na Severu, navodeći da je, prema ovom sporazumu, trebalo da bude formirana i jedinica ROSU upravo za Sever.\n"Dakle, da je u skladu sa Briselskim sporazumom, da to još jednom objasnim - region Sever policijski formiran i specijalne jedinice ROSU bi bile sastavljene od lokalnog stanovništva, odnosno, proporcionalno broju Srba i Albanaca - 99 Srba i 1 Albanac. Međutim, to nije dovršeno. Dakle, nije problem u Briselskom sporazumu - Briselski sporazum nam to omogućuje. Već oni (prim.red Albanci) nisu hteli da sprovedu Briselski sporazum, nego su dovodili ROSU iz Prištine, a ne regionalni ROSU koji bi bio sastavljen od Srba," objasnio je on.\nSporazum nije mogao da se potpiše, voz izgovor\nPremijer je izneo i dodatne detalje ovog sporazuma, potvrdivši, po drugi put od nedelje - da se radi o usmenom dogovoru. Objasnio je i zašto dogovor nije mogao da se potpiše.\nFormiranje regiona Sever Kosovske policije, propisano je Prvim sporazumom o načelima kojima se uređuje normalizacija odnosa Beograda i Prištine, iz 2013. godine. Osim informacija da će pripadnici policije srpskog MUP-a biti integrisani u Kosovsku policiju, propisano je i da će četiri opštine na Severu dobiti regionalnog komandanta policije, koji će biti kosovski Srbin, da će Kosovska policija na Severu "odražavati etnički sastav stanovništva ove četiri opštine".\n"Mi smo sve vreme pričali za taj period dok se ne završi formiranje regiona Sever. Dakle, za policiju - da ne sme da ide ROSU na Sever. Ali, niste mogli to da potpisujete, samo zato što mora da postoji ROSU za region Sever koja bi bila sastavljena od Srba - onda mi da ograničimo Srbe da ne smeju da se kreću po toj teritoriji," objasnio je Aleksandar Vučić, navodeći da "svi oni to znaju":\n"Ali su oni našli jedan izgovor, a to je voz. I džabe što je taj voz bio 50 kilometara udaljen od njih, oni samo ponavljaju priču o vozu, a ne ponavljaju priču o svom oruđu i oružju," istakao je dalje, navodeći da "neznalice u Srbiji vole da šire laž i neistinu na sve druge načine".\nStoltenberg: Srpske vlasti bile neodgovorne\nOd Stoltenberga je čuo i, kako je kazao, gde to srpske vlasti nisu bile dovoljno odgovorne.\nMediji neće da prikazuju oklopna vozila Albanaca\n"Interesantno mi je da srpski mediji neće da prikazuju oklopna vozila Albanaca, neće da prikazuju duge cevi, ali sve vreme kao razlog navode voz, tako da nisam siguran o čemu se tu radi, čija je to sve i kakva namera," rekao je, takođe, Premijer Srbije.\n"Nemam problem s tim. Mislim da smo na racionalan način tu situaciju razmatrali. Stoltenberg svakako nije neprijatelj Srbije. Zbog oca, detinjstva i svega drugog - dobro razume situaciju u našoj zemlji," kazao je Vučić.\nOsećam se glupo što moram svima da govorim da je Srbiji mir od velikog interesa\n'Ajde da sačuvamo mir, istakao je on, dodajući da se, kako je kazao, oseća glupo što mora svima da govori da je to Srbiji od velikog interesa.\nIstiče i da ne može da razume šta je bila želja i namera Albanaca:\n"Mogao bih da razumem da se neko igra, da hoće da pokazuje mišiće, da mu to treba za političke potrebe, ali da to radiš sa oružjem - to je skupa i teška igra, da bi to radio zarad bilo kakvih političkih poena."


12:3528 Ocak 2021\nMinistar spoljnih poslova Turske je potvrdio da će sledeća runda pregovora biti održana u Grčkoj, a da će tačan datum biti naknadno saopšten\nPregovori između Turske i Grčke, koji su nastavljeni nakon nepunih pet godina u ponedeljak, održani su u veoma pozitivnoj atmosferi, izjavio je večeras ministar spoljnih poslova Turske Mevlut Cavusoglu, javlja Anadolu Agency (AA).\n"Nastavak istraživačkih pregovora, kako su se prethodno zvali, odnosno konsultativnih kako se sada zovu, a koji traju dugo, bitan je za rešenje problema", rekao je Cavusoglu na zajedničkoj konferenciji s kolegom iz Irske Simonom Coveneyem u Ankari.\nOn je potvrdio da će sledeća runda pregovora biti održana u Grčkoj, a da će tačan datum biti naknadno saopšten.\n"Pregovori o tome kako da rešimo probleme biće od ključne važnosti da mi kao komšije smanjimo tenzije u najmanju ruku, a možda i nađemo trajno rešenje u budućnosti", dodao je.\nPregovori Turske i Grčke se održavaju s ciljem pronalaženja prihvatljivog rešenja za pitanja na Egejskom moru, a započeti su 2002. godine. Međutim, posle 60. runde održane u martu 2016. godine, Grčka je obustavila sastanke.\nGovoreći o odnosima s Irskom, Cavusoglu je kazao da je dogovoreno da se kontakti održavaju redovno na svim nivoima, kao i da je dogovorena njegova poseta Irskoj, što je pre moguće.\nImajući u vidu da je poslednji put predsednik Irske posetio Tursku 2010. godine, ministar je kazao i da će predsednik Turske Recep Tayyip Erdogan takođe verovatno posetiti Irsku.\nOn je kazao i da je cilj da trgovinska razmena između Turske i Irske dostigne tri milijarde dolara, u odnosu na 1,5 milijardu koliko je bila prošle godine.\nCavusoglu je takođe zahvalio Irskoj na podršci koju pruža Turskoj u procesu evrointegracija od početka.\nŠef diplomatije Turske je zahvalio Irskoj i na pomoći sirijskim izbeglicama.


Javno preduzeće „Putevi Srbije” raspisalo je javnu nabavku za Studiju opravdanosti s Idejnim projektom izgradnje brze saobraćajnice Ib reda, granični prelaz s Mađarskom (Bački Breg) – Sombor – Кula – Vrbas – Srbobran – Bečej – Кikinda – granični prelaz s Rumunijom (Nakovo).\nU planu je brza saobraćajnica u četiri trake, kojom će vozila moći da idu 100 km/č. Procenjena vrednost nabavke je 300 miliona dinara, bez PDV-a.\nPonudu je potrebno dostaviti do 30. marta, a javno otvaranje ponuda obaviće komisija JP „Putevi Srbije” istog dana u 10 sati, piše Dnevnik.\nPredsednik Srbije Aleksanadar Vučić u novembru prošle godine najavio je da će se ta brza saobraćajnica naći u Nacionalnom investicionom planu. To će, rekao je, biti od presudnog značaja za dovođenje novih investitora u taj deo Srbije. Кazao je da bi ta brza saobraćajnica bila poput paralele koja bi se naslanjala na vertikalu Кoridora 10 i to bi značilo mnogo za Zapadnobački, Severnobački i Južnobački okrug, ali i ceo severni Banat.


Pravoslavna crkva i vjernici danas molitveno obilježavaju praznik posvećen mučeničkom stradanju Svetog Јovana Krstitelja, poznatiji kao Usjekovanje glave Svetog Јovana Krstitelja. Događaj koji je bio povod za uspostavljanje ovog praznika opisan je u Јevanđelju Matejevom. Irod Antipa, sin Iroda Udumejca,...\nNa nivou cijele Evrope, računajući i zemlje koje nisu članice EU, najniža cijena alkoholnih pića zabilježana je u Sjevernoj Makedoniji i BiH, dok je najvišlja na Islandu i u Norveškoj, pokazuju podaci Evrostata, prenosi portal A1on. Kada je riječ o...\nU Beogradu je sinoc svečano završena manifestacija “Dani Srpske u Srbiji”, čije je programe tokom sedam dana mogla da vidi publika u 21 gradu i opštini u Srbiji. Na večerašnjoj svečanosti u Narodnom pozorištu u Beogradu obratila se predsjednik Republike...\nUSKORO SUĐENJE SLAVICI INJAC U PREDMETU "BOBAR BANKA"\nSuđenje bišoj direktori Agencije za bankarstvo RS Slavici Injac, koju terete za organizovani kriminal u predmetu "Bobar banke", trebalo bi da počne početkom oktobra. Ovo je dogovoreno danas na predpretresnom ročištu Okružnom sudu u Banjaluci, poslije 11 mjeseci čekanja da...\nPredsjednik Češke Republike Miloš Zeman rekao je danas po dolasku u Beograd da veoma voli Srbiju i srpski narod, ali “ne i Kosovo”. Zeman je doputovao je danas u posjetu Beogradu a na aerodromu “Nikola Tesla” dočekao ga je njegov...


Sputnjik odgovorio „Fejsbuku“: Čitajte nas, odlični smo! - Sputnjik Srbija\n15:30 17.01.2019 (osveženo 15:31 17.01.2019) Preuzmite kraći link\n„Redakcija Sputnjika se bavi vestima i to radi odlično. I ako je blokada jedina reakcija ’Fejsbuka‘ na kvalitetan rad medija, nama je sve jasno. Međutim, postoji nada da će zdrav razum pobediti. Čitajte Sputnjik“, saopštila je portparolka.\nKompanija je saopštila da su stotine ukinutih naloga bili povezani sa Rusijom, kao i da su oni bili deo velikih operacija širenja dezinformacija, prenosi AP.\nŠef odseka za sajber-bezbednost u toj kompaniji Natanijel Glejčer kazao je da je jedna od tih mreža sadržala 364 stranice i naloge koji su bili povezani sa radnicima Sputnjika.\nKompanija je saopštila da je preuzela taj korak nakon što je otkrila dve mreže „koje su bile uključene u koordinisano neautentično ponašanje“ na nalozima „Fejsbuka“ i „Instagrama“.\nGlejčer je na blogu poručio da je jedna od tih mreža vodila operacije u državama Centralne i Istočne Evrope, dok se druga fokusirala na Ukrajinu.


Za male biznise ove godine milion dolara bespovratne pomoći\nTanjug 30. marta 2021. 12:31\nBEOGRAD – U saradnji sa Vladom Srbije i uz podršku kompanije Filip Moris, NALED je danas objavio javni poziv za dodelu prvih milion dolara bespovratne pomoći malim biznisima i svima koji žele da svoje poslovanje digitalizuju i ulažu u razvoj inovativnih proizvoda i usluga.\nOvaj konkurs organizovan je u okviru trogodišnjeg projekta StarTeć koji je vredan pet miliona dolara.\nPovodom objavljivanja poziva prvi potpredsednik Vlade Srbije i ministar prosvete nauke i tehnološkog razvoja Branko Ružić je na konferenciji za novinare rekao da ovaj projekat doprinosi ostvarenju ključnih prioriteta Vlade Srbije, a to su digitalizacija i ubrzani privredni razvoj zasnovan na nauci, kreativnosti i novim tehnologijama.\nPrema njegovim rečima, veoma je važno što će se realizacijom ovog projekta raditi na povezivanju fakulteta i naučno-istraživačkih centara sa malom privredom, a sve to kako bi se razvile nove usluge i proizvodi.\n„Aktivnosti predviđene ovim projektom su uvrštene i kao mere u Akcionom planu za sprovođenje Strategije pametne specijalizacije za period od 2021. do 2027. godine koju je pripremilo Ministarstvo prosvete, nauke i tehnološkog razvoja“, istakao je Ružić.\nPojašnjavajući koliki značaj Vlada Srbije i ministarstvo koje vodi daju ovoj oblasti podsetio je da je pre mesec dana otvoren javni poziv za program saradnje nauke i privrede i program ranog razvoja u okviru koga će se dodeliti bespovratna sredstva od šest miliona evra obezbeđenih iz republičkog budžeta.\n„I Fond za inovacionu delatnost je u cilju podsticanja inovativnog preduzetništva i jačanja veza između nauke i privrede, do sada odobrio sredstva za skoro 1.000 projekata vrednih više od 53 miliona evra, a koje smo podržali bespovratnim sredstvima u iznosu od 37,2 miliona evra“, naveo je Ružić.\nDirektor odeljenja za preduzetnišstvo i investicije u NALED-u Dušan Vasiljević istakao je da je rok za prijave 4. jun i da pravo da apliciraju za ova sredstva imaju preduzetnici, mikro, mala i srednja preduzeća kao i timovi fizičkih lica do pet članova.\nPrema njegovim rečima, očekuje se da će prvih tridesetak grantova biti dodeljeno u septembru.\nPojasnio je da u okviru programa postoji više delova i da se zavisno od toga može konkurisati za sume između 15.000 i 100.00 dolara.\nPri odlučivanju o tome kome će se dodeliti pare, između ostalog će se voditi računa o mogućim potencijalima projekta za osvajanje izvoznih tržišta, koliko novih radnih mesta obezbeđuje, kako utiče na životnu sredinu.\nDirektor korporativnih poslova za region jugoistočne Evrope u kompaniji Filip Moris Ivan Miletić, koja je obezbedila sredstva, njihov motiv za ovakav korak bio je da pomognu firmama ali i državi da izgradi ekosistem koji će biti privlačan za poslovanje inovativnih kompanija.\nIstakao je da je ponosan što je kompanija u prošloj godini koja je bila veoma teška uspela da obezbedi sredstva za ovaj projekat.\nPodsetio je da je kompanija Filip Moris od 2003. godine, od kada radi u Srbiji ovde uložila oko 900 miliona dolara i da je u republički budžet na ima poreza i doprinosa uplatila više od sedam milijardi dolara.\nBBC: Pobuna akcionara Rio Tinta zbog isplate 10 miliona dolara odlazećem šefu\nNečajev: Severni tok 2 mogao bi biti gotov do septembra\nNovo terensko vozilo za VS prošlo sve testove\nĐuričin: Mere vlade podstiču investicionu i finalnu tražnju\nC. Gora: Turisti oboleli od kovida biće lečeni o trošku države\nZa Programe za nedovoljno razvijene 320 miliona RSD


"Od naše minimalne penzije, teško se živi u Bosni i Hercegovini. Oni nam šalju novac i sve što nam treba. Jednostavno nam pomažu. Bez toga ne bi mogli živjeti. Od penzije mogu platiti samo režije, lijekove i to je sve. Sve ostalo, nas djeca finansiraju. Hranu, odjeću, kupovinu svega što nam treba", kaže Ljubica.\nKako navode ekonomisti, procjene su da je iznos novčanih doznaka iz inostranstva i dvostruko veći putem neformalnih novčanih transfera ili 'iz ruke u ruku', odnosno onih koje nisu registrovane u platnom prometu.\nProcjene su da je iznos novčanih doznaka iz inostranstva i dvostruko veći putem neformalnih novčanih transfera ili 'iz ruke u ruku', odnosno onih koje nisu registrovane u platnom prometu.\n"Razlozi zašto dijaspora šalje toliko novca u Bosnu i Hercegovinu su činjenica da oni izdržavaju dobar dio svojih familija, sa jedne strane, a sa druge, činjenica da dijaspora doprinosi održavanju ekonomskog nivoa stanovništva u Bosni i Hercegovini, odnosno, njen značaj u tome je vrlo veliki, jer kad bi, teorijski gledano, nekim čudom, Bosna i Hercegovina ostala bez tog novca, onda bi nam se crno pisalo", kaže Miljević.\n"Nažalost, imamo vlast kojoj odgovara 'sve što je gore, to je bolje'. U suštini, ne razvijaju privredu, zadužuje se da bi podmirila socijalne potrebe i onda joj dobro dođe priliv novca putem migracije, ne pitajući se koja je cijena tog novca. Znači, imamo vlast koja ne računa na dugoročnu perspektivu i njoj je svaki priliv novca sa strane, bez obzira koje su ukupne posljedice, dobro došao", ističe Milojević.\nAleksa Milojević: Znači, imamo vlast koja ne računa na dugoročnu perspektivu i njoj je svaki priliv novca sa strane, bez obzira koje su ukupne posljedice, dobro došao.\n"Odlazak iz Bosne i Hercegovine sigurno da će u neko doglednije vrijeme potegnuti pitanje- da li ćemo imati dovoljno radne snage da podržimo funkcioniranje kompletnog sistema. Imao sam priliku čitati jedan empirijski rad koji je analizirao kompletnu jugoistočnu Evropu, uključujući Bosnu i Hercegovinu, i koji predviđa da bi već 2030. godine mi mogli imati taj problem ako se ovakvi trendovi nastave", ističe Efendić.\nPreživljavanje od pomoći iz inostranstva


Kompanija Microsoft saopštila je da su hakeri, povezani sa ruskom vladom, pokušali da izvedu cyber napade na američki Senat i konzervativne američke organizacije i upozorila da Moskva širi napade uoči kongresnih izbora u novembru.\nMicrosoft je naveo da je prošle nedelje preuzeo kontrolu nad šest internet domena koje su hakeri napravili da izgledaju kao da pripadaju Senatu i konzervativnim institutima. Korisnicima, koji su ulazili na lažne internet stranice, traženo je da upišu svoje korisničko ime i šifru.\nReč je o najnovijem pokušaju Microsofta da spriječi, kako tvrdi, hakerske napade ruske vlade. U posljednje dve godine, kompanija je zatvorila 84 lažne internet stranice.\n"Ovi i drugi pokušaji hakerskih upada predstavljaju bezbjednosnu prijetnju po niz organizacija povezanih sa obje američke političke stranke uoči izbora 2018. godine", istakao je u blogu predsjednik Microsofta Brad Smith.\nKompanija je takođe saopštila da nema dokaza da su hakeri uspjeli da ukradu korisničke podatke prije nego što je preuzeta kontrola nad lažnim websajtovima.\nKremlj je odbacio optužbe Microsofta, uz ocjenu da su neosnovane.\n"Ne znamo o kojim hakerima govore. O čemu tačno govore? Ne razumijemo na osnovu kojih dokaza povlače takve zaključke. Nema dokaza", poručio je portparol Kremlja Dmitrij Peskov.\nMeđu metama hakerskih napada je Međunarodni republikanski institut, čiji je član odbora republikanski senator John McCain koji je često kritikovao odnos predsjednika Donalda Trumpa prema Rusiji kao i kršenje ljudskih prava u toj zemlji.\nInstitut Hudson, još jedna meta, organizovao je rasprave o cyber bezbjednosti, ali i istraživao problem kleptokratije, naročito u Rusiji.


Izvor: Vostok.rs, 08.Apr.2020, 21:43\nU toku dana izvršena je preventivna dezinfekcija ulica i javnih površina u Varvarinu. Na Beogradskom i Novosadskom sajmu i hali „Čair” u Nišu jedinice ABHO svakodnevno vrše biološku dezinfekciju ljudi i pokretnih stvari radi suzbijanja i sprečavanja širenja infekcije Covid-19. Takođe je jedna ekipa svakodnevno angažovana u Beogradu na dezinfekciji vozila, medicinskoj kontroli lekara iz NR Kine i pripadnika Ministarstva odbrane i Vojske Srbije koji učestvuju na sprečavanju širenja virusne infekcije Covid–19. Više mobilnih ekipa rade na različitim pravcima sa zadatkom preventivne dezinfekcije komunikacija i javnih površina. Za preventivne dezinfekcije angažovano je vozilo „Automobil cisterna za dekontaminaciju M-78“ uz upotrebu natrijum-hipohlorita kao sredstva za dezinfekciju. Angažovana je i ekipa na dezinfekciji ulica i javnih površina u Ćupriji, na osnovu zahteva Gradskog štaba za vanredne situacije, kao i komunikacije od Senjskih rudnika do Vojnog kompleksa „Pasuljanske livade“ i komunikacija u okviru Vojnog kompleksa „Pasuljanske livade“. Jedinice ABHO realizuju zadatke uz maksimalno poštovanje svih opštih mera zaštite s ciljem sprečavanja širenja virusne infekcije Covid–19 i posebnih mera zaštite prilikom realizacije zadataka dezinfekcije.\nBeta Video: Angažovanje jedinica ABHO Vojske Srbije u borbi protiv Covid–19


STRUČNjACI PREPORUČUJU: Piralen izvesti u zemlje u kojima može biti uništen | Novosti.RS\n05. 06. 2019. u 15:00\nIlustracija, foto J.Baljak\nU BiH nema mogućnosti da se uništi piralen, zbog čega je neophodno da takva toksična materija bude izvezena u zemlje koje imaju tehničke kapacitete za uništavanje te vrste opasnog otpada, kaže Dušica Pešević\nU BiH nema mogućnosti da se uništi piralen, zbog čega je neophodno da takva toksična materija bude izvezena u zemlje koje imaju tehničke kapacitete za uništavanje te vrste opasnog otpada, rekla je šef Katedre zaštite životne sredine na Prirodno-matematičkom fakultetu Univerziteta u Banjaluci Dušica Pešević.\nGovoreći o ekološkom akcidentu koji se nedavno dogdio u bivšoj fabrici "Incel" u Banjaluci, Peševićeva je rekla da je piralen dokazano izuzetno toksična i potencijalno kancergogena materija koja je akcidentnom situacijom izlivena na zemljište, čime je dospela i u vazduh, a putem zemljišta i u vodu.\n- Piralen spada u opasan otpad i u BiH nema mogućnosti da uništimo tu vrstu opasnog otpada. Zbog toga je neophodno da takva vrsta toksičnih materija bude izvezena u inostranstvo u zemlje koje imaju tehničke kapacitete za uništavanje i te vrste opasnog otpada i sličnih opasnih otpada koji postoje u BiH - izjavila je Peševićeva novinarima u Banjaluci.\nGovoreći o sagorijevanju piralena, Peševićeva je rekla da on ima štetne posledice po kvalitet vazduha, posebno što se tiče emisije dioksina i furana, koji takođe spadaju u perzistentne organske polutante.\nOna je istakla da posledice zavise od koncentracije piralena koja je dospela u zemljište i u vazduh.\nPeševićeva je rekla da bi u narednom periodu trebalo proširiti istraživanja i uzeti uzorke iz šireg područja oko bivše fabrike "Incel" da bi se moglo nešto više reći o konkretnim posledicama.\n- Ono što znamo iz literature i iz dosadašnjih akcidentnih situacija jeste da povećane količine piralena i dioksina koje nastaju sagorijevanjem piralena imaju štetne efekte na zdravlje stanovništva u smislu promena na koži, uticaja na imuni sistem, respiratorni sistem, reproduktivni sistem i drugo, istakla je Peševićeva.\nDekan banjalučkog Prirodno-matematičkog fakulteta Goran Trbić potvrdio je da nije moguće takav otpad zbrinjavati u Srpskoj i da se on mora zbrinjavati negde u inostranstvu. - Kakvi su postupci i mehanizmi zbrinjavanja, morate pitati druge institucije, rekao je Trbić, koji je klimatolog.\nOdgovarajući na pitanje novinara kako je Fond za zaštitu životne sredine i energetsku efikasnost Republike Srpske reagovao na ekološki akcident u bivšoj fabrici "Incel", Nebojša Lukić iz tog fonda rekao je da Fond nema nadležnosti nad time i da će biti aktivan mehanizam kad taj problem bude rešavan na način da se sufinansira i nađu određeni mehanizmi da to pitanje bude rešeno.\nPrirodno-matematički fakultet u Banjaluci, Fond za zaštitu životne sredine i energetsku efikasnost Republike Srpske i Republički hidrometeorološki zavod danas su povodom Svetskog dana zaštite životne sredine na ovom fakultetu organizovali stručna predavanja iz oblasti kvaliteta vazduha u Republici Srpskoj kojima su, osim studenata, prisustvovali i učenici Gimnazije, Građevinske škole i Ugostiteljske škole iz Banjaluke.\nU raljama kapitalizma sami sebi stvaramo probleme jer smo svoju industriju i privredu uništili pa smo prnudjeni da kao potrošači po paprenim cenama nabavljamo i proizvode koji su opasni po zdravlje i životnu sredinu. Za to plaćamo da nam sestrinske firme tih istih koji su nam to prodali, za jos vise novca rese problem. Nema izlaza iz ropstva potrošačkog društva na fin način tako sto smo jos bolji potrošači zavisni od drugih.


Sedamnaesti Internacionalni “Festival prijateljstva” Goražde 2014 svečano je otvoren u petak veče, 1.avgusta pred nekoliko hiljada gradjana Goražda i njihovih prijatelja koji su stigli u grad na Drini upravo zbog festivala.\nIspred crnogorske delegacije na svečanom otvaranju govorio je mr Amer Ramusović, glavni urednik časopisa Komuna koji je između ostalog rekao da je čast biti u društvu književnika, umjetnika, filmskih stvaralaca iz 20 država iz čitavog svijeta, a posebno što se naša država prvi put pojavljuje na ovoj velikoj kulturnoj internacionalnoj manifestaciji koja traje već sedamnaest godina.\nPovodom aktuelne političke situacije i formiranja vlasti na lokalnom nivou oglasila se Bjelopoljska partija. Dostavljeno saopštenje koje je potpisao Dragutin Jeremić funkcioner te partije Espona objavljuje integralno.\nU nekadašnjoj Jugoslaviji svi su imali stanove, išli na more, imali video - rikordere, a naš pasoš je na crnoj berzi vredeo 50.000 maraka i zato je priča o toj zemlji kao tamnici naroda idiotska floskula, rekao je na tribini u Kraljevu glumac Sergej Trifunović, objavio je beogradski “Blic”.\nKoncesije za korišćenje dijela vode za potrebe flaširanja, odnosno pakovanja ili dopremanja u komercijalne svrhe, u ovoj godini se, prema planu Vlade, mogu dati za 13 izvorišta, objavio je Portal TVCG pozivajući se na podatke Mina business.\nKako je navedeno, prema Planu davanja koncesija za korišćenje dijela voda za potrebe flaširanja, odnosno pakovanja ili dopremanja vode u komercijalne svrhe za ovu godinu, predviđeno je davanje koncesija za četiri izvorišta u Nikšiću, po dva u Šavniku, Andrijevici i na Cetinju, i po jedan u Podgorici, Danilovgradu i Mojkovcu.\nOdbor direktora Investiciono razvojnog fonda (IRF), podržao je juče kreditom od milion eura izgradnju fabrike peleta u Andrijevici.\nFabrika peleta, koju realizuje firma „Biotel“, će početi sa radom u prvoj polovini septembra, a kompletna prozvodnja biće izvozno orijentisana. Ukupna investicija u fabriku iznosiće 2,3 miliona eura, a zapošljavaće do 30 radnika, objavio je Portal RTVCG.\nPredsjednik Odbora direktora IRF-a Zoran Vukčević, kazao je prilikom obilaska fabrike da je projekat odličan primjer saradnje Investiciono razvojnog fonda i preduzetnika.\nPočeo sa radom najveći šoping centar na sjeveru\nU Bijelom Polju danas je otvoren "Imperijal" šoping centar i Hard diskont "Laković", koji će zapošljavati 250 radnika, a na preko pet hiljada kvadrata prodajnog prostora potrošačima će nuditi više od deset hiljada artikala. To je prvi šoping centar u regionu koji neće biti samo prodajnog već i proizvodnog karaktera, a njemu će osim megamarketa postojati banka, prodavnice, apoteka, restorani i mnogi drugi poslovni objekti, objavio je Radio Bijelo Polje.\nNovinar kotorskog radija „Skala“ i član Medijskog savjeta za samoregulaciju - Slavko Mandić reagovao je u medijima povodom iznošenja negativnih kvalifikacija na njegovo račun, a po osnovu njegove kolumne objavljene u „Pobjedi“. Espona integralno prenosi dostavljeni tekst njegovog reagovanja.\nPolitičke partije u Crnoj Gori sve više liče na profitabilne firme


Čurkin: EU pomaže teroristima u Siriji | Vestinet.rs\nPočetna SVET\tČurkin: EU pomaže teroristima u Siriji\nČurkin: EU pomaže teroristima u Siriji\nVazdušni udari po objektima naftne infrastrukture koje su zauzeli teroristi u Siriji i Iraku praktično uopšte ne utiču na profit od nelegalne prodaje nafte, već samo komplikuju uslove života stanovništva u tim oblastima, izjavio je u sredu stalni predstavnik Rusije pri UN Vitalij Čurkin.\nČurkin je, pritom, naveo da „Islamska država“ (IS) dobija 30.000 barela nafte za 24 sata i da ukupan dnevni prihod terorista od trgovine naftom iznosi tri miliona dolara.\nPrema njegovim rečima, „putuju cisterne s naftom, funkcionišu montirani gasovodi (…) sive šeme i posrednici pomažu da se proda sirovina na crnom tržištu“.\nPodsećajući da je u aprilu 2013. godine EU donela odluku o „ublažavanju“ sankcija Siriji i dozvolila nabavku sirijske nafte od subjekata koji nisu državni, Čurkin je rekao da samim time „posredno pomaže finansijsko jačanje IS i Džebhat al-Nusre, koji kontrolišu nalazišta energenata na severoistoku Sirije“, preneo je TASS.\nRuski ambasador pri Svetskoj organizaciji je na sednici Saveta bezbednosti UN istakao da su nedopustivi dvostruki standardi u borbi protiv terorizma, prenela je agencija RIA Novosti.\nPrema Čurkinovim rečima, dok su se IS i Džebhat al-Nusra (prvobitno formirane kao ogranci Al-kaide u Iraku i Siriji) borili protiv snaga sirijske vlade „to nije izazivalo zabrinutost nekih država“.\nNaglašavajući da postoji „realna pretnja“ da teroristi dopru do arsenala hemijskog oružja, ruski diplomata je rekao da se pojavljuje sve više informacija da hemijsko oružje upotrebljavaju ekstremisti-teroristi u Iraku i Siriji.\n„Postoji realna pretnja pristupa zadržanim libijskim i iračkim hemijskim arsenalima“, rekao je Čurkin, koji je saopštio da je nekoliko zemalja članica SB UN odbacilo ruski predlog predsedničke izjave, koji se odnosi na pretnju proizvodnje i primene hemijskog oružja od strane terorista i oružanih grupa u Siriji, Iraku i Libiji.\nRuska delegacija naišla je na dvostruke standarde, rekao je on i dodao da su neke članice odmah počele da insistiraju da se izjavi da sasvim drugi smer i glavna pažnja u tekstu posveti programu hemijskog oružja sirijske vlade.\n„Pokušali smo da uvažimo neke zabrinutosti tih delegacija ali da prihvatimo sve amandmane, menjajući principijelan smer teksta, nismo mogli“, kazao je Čurkin.\n„Smatramo da je neprihvatljiv bilo kakav ‘balans’ između, s jedne strane sirijske vlade koja se prošle godine priključila Konvenciji o zabrani hemijskog oružja i u rekordno kratkom roku u teškim uslovima konflikta osigurala uništenje i odvoženje svih komponenata svog hemijskog oružja, i terorista koji teže da steknu oružje za masovno uništenje, s druge strane“, kazao je šef ruske misije pri UN.\nRanije danas agencije su javile da je SB UN libijsku grupu Ansar al-šarija (Pristalice šerijata) stavio na spisak terorističkih organizacija.\nambasadorArsenalbezbednostičlaniceekstremistigasovodinfrastrukturenalazištaoružje za masovno uništenjeterorizmauništenjevestiVitalij Ćurkin\nItalija: Pogledajte krišom snimljenu inicijaciju mafijaša – VIDEO\nŠojić postao predsednik opštine u Rumuniji?


EKONOMIJA – KRUŠEVAC.LINK\nU Organizaciji RPK Rasinskog okruga odražan je sastanak parlamenta privrednika na temu “Unapredjenje veštine u funkciji razvoja kompanije”. Na skupu je posebna pažnja posvećena temama kao što su nivoi organizacije i čime su međusobno uslovljeni, vrste kopetencija koje moraju imati zaposleni, a posebno menadžment, kako dobro upravljanje dovodi do boljih poslovnih rezultata. Na sastanku je […]\nZimska škola, odnosno Seminar za poljoprivredne poizvođače, u organizaciji Poljoprivredne savetodavne i stručne službe Kruševac, održava se po 12. put, od ponedeljka 10. februara, zaključno sa sredom, 12. februarom. Predavanja u Regionalnoj privrednoj komori, tokom sva tri dana, počinju od 10 sati, podsetio je direktor Poljoprivredne službe Radomir Bušatović, uz poziv farmerima da se odazovu […]\n„Izazovi i potencijali razvoja Mikro, malih i srednjih preduzeća iz ugla pristupa izvorima finansiranja“ naziv je panel diskusije koja je, u organizaciji Agencije za regionalni razvoj Rasinskog okruga i NVO “Eneka”, održana u Centru za stručno usavršavanje. Mikro, mala, srednja preduzeća i preduzetnici teže ostvaruju uslove za podizanje kredita kod poslovnih banaka, u cilju poboljšanja […]\nU KRUŠEVCU PREDSTAVLJEN KONCEPT “POSLOVNI SKOK”\nU organizaciji Privredne komore Srbije i Omega consulting Team-om u Kruševcu je održana konferencija „Poslovni skok“. Konferencija obuhvata edukativne radionice kreirane s ciljem da se podstakne poboljšanje poslovne klime u našoj zemlji i privrednicima obezbedi platforma za razmenuinformacija i primenu novih znanja, neophodnih za unapređenje svakodnevnog poslovanja.Misija konferencije je iniciranje pozitivnih poslovnih promena i razvoja […]\nSusret predstavnika privrede i relevantnih institucija, Poreske uprave, Inspekcijskih službi, Nacionalne službe zapošljavanja i drugih ustanova, organizovali su Rasinski upravni okrug, Privredna komora Srbije – Regionalna privredna komora Kruševac, a sa ciljem da privredni subjekti na jednom mestu dobiju što više informacija koje će im olakšati poslovanje. Dan otvorenih vrata za privredu i preduzetnike održava […]\nKlub privrednika: Održana prezentacija javnih poziva za realizaciju aktivnih mera zapošljavanja\nNacionalna služba za zapošljavanje Filijala Kruševac, organizovala je prezentaciju javnih poziva za realizaciju aktivnih mera zapošljavanja u Klubu privrednika. Kruševačkim poslodavcima prezentovani su javni pozivi i konkursi Nacionalne službe za ovu godinu. Skup je otvorila gradonačelnica Jasmina Palurović, uz predstavljanje mera lokalnog akcionog plana zapošljavanja garada Kruševca, a okupljenima su se obratili i predsednik Kluba […]\nMinistarstvo poljoprivrede i ove godine izdvojilo je iz budžeta određenu sumu novca za osnovne podsticajne mere u poljoprivredi. Osnovni podsticaj u proizvodnji je 4 hiljade dinara po hektaru, a što se tiče goriva subvencioniše se 60 litra goriva po hektaru, gde su subvencije 20 dinara po litru. Za apliciranje za obe podsticajne mere potrebno je […]


15-06-2019 20:05 Srbija Politika\nMinistarka pravde Nela Kuburović (Foto: jutjub)\nTo je najavila ministarka pravde Srbije Nela Kuburović, koja je izjavila da je od trenutka donošenja odluke da u državama bivše Jugoslavije nema uslova za izdržavanje kazne prošlo 25 godina i da je od tada postignut veliki napredak kada je reč o sistemu za izdržavanje krivičnih sankcija.\n“Pojedine zemlje traže da osobe srpskog porekla, koje izdržavaju kaznu u njihovim zatvorima, budu prebačene u naše, pošto ispunjavamo uslove. Ne znam zašto to ne bi moglo da se primeni i na haške osuđenike” – dodala je Kuburovićeva.\nDa li je moguće da se to desi?\nAdvokat Toma Fila podseća da smo više puta tražili da naši ljudi služe kaznu u Srbiji, ali da je Tribunal to tada odbijao uz obrazloženje da ćemo ih “veličati”.\n“Sada je sud rekao da se ne protivi ničemu i sada je na redu da se ubede stalne članice SB UN da izglasaju ovaj predlog” – objašnjava Fila.\nPrema njegovim rečima, mi smo ranije pokušavali da izdejstvujemo da oni služe kazne bar u državama u našem okruženju, u Makedoniji ili Crnoj Gori, ali da tada to nije bilo moguće.\n“Ukoliko Amerika i Britanija, najveći protivnici ove opcije, ne pristanu da nas podrže, sve ostaje kao dosad. Međutim, možemo da pokušamo da barem neke od naših ljudi koji su osuđeni pred Hagom prebace u države koje imaju bolje uslove, recimo u skandinavske države. To su, ipak, sve ljudi koji imaju dosta godina” – objašnjava Fila.\n“Pokušavali smo da utičemo na poboljšanje uslova preko Ministarstva pravde Estonije, ali se, nažalost, ništa posle naše intervencije nije promenilo” – rekla je ministarka.\nEstonske vlasti prave “ozbiljne probleme” kada god predstavnici Srbije razgovaraju sa njima o uslovima boravka Milana Martića, Dragomira Miloševića i Milana Lukića u zatvoru, ili kada se obrate Hagu sa konkretnim zamerkama, što smatraju napadom na njihov kazneni sistem.\nIzvor navodi da se to na kraju “prelomi” preko leđa srpskih zatvorenika, koji budu pod još većom torturom i nemilošću zatvorske upravu u Tartuu u Estoniji.\nBranioci Martića, Miloševića i Lukića su više puta tražili njihovo premeštanje u zatvor u nekoj drugoj zemlji, ali iz suda u Hagu je odgovarano da su u Estoniji takva zatvorska pravila, ili da navedeni problemi nisu dovoljni za prebacivanje u drugu zemlju.\nNova otkrića u vezi ubistva Olivera Ivanovića, pročitajte OVDE.\nIzvor: sputnik. news


Episkop Maksim: Da li Vučić zaslužuje orden trebalo je proveriti saborskom većinom – Naši u svetu\nEpiskop Maksim: Da li Vučić zaslužuje orden trebalo je proveriti saborskom većinom\nObjavljeno 24/10/19 u 13:00\nEpiskop zapadnoamerički Maksim izjavio je da je dodela ordena Svetog Save predsedniku države Aleksandru Vučiću, koji mu je nedavno uručio patrijarh Irinej, previd i navodi da je za Srpsku pravoslavnu crkvu (SPC) razgraničenje sa Kosovom izdaja.\n“Orden ima simobličnu funkciju, a kada simbol funkcioniše na pravi način tada on ima moć da objedinjuje, a ne da razdeljuje. Bojim se da je ovde došlo do previda“, rekao je epiksop Maksim, za novi broj nedeljnika NIN.\nOn je naveo da je jedan od vladika primetio da „Sinod ima pravo da dodeli orden kome želi, ali kada zna da to nije želja saborske većine – tada treba da odustane od postupka koji će sablazniti javnost i podeliti episkopat i Crkvu“.\n„Nadam se i verujem, međutim, da je ta veza sasvim neosnovana. Ukoliko bi bilo tačno da postoji veza između te dve stvari, to bi onda bio veliki problem kako za našu Crkvu, tako i za Univerzitet, državu i društvo u celini“, rekao je episkop Maksim.\nAleksandar VučićEpiskop zapadnoamerički MaksimPatrijarh Irinej\nPredstava Ateljea 212 “Petrijin venac” najbolja na festivalu u Zagrebu\nU Beograd stigao voz koji je 28. septembra krenuo iz Kine, ovako je izgledao doček (FOTO)


Američka mlađarija više voli klasične automobile od starijih ljudi - Auto Republika\nUkoliko vidite klasični automobil na američkim putevima, šanse su velike da će za volanom biti starija osoba sede kose ili proćelav tip koji pokušava da proživi mlađe dane. Ako ga upitate zašto je kupio automobil sličnih godina kao i on, verovatno će vam reći da je posedovao isti četvorotočkaš kada je bio mladi, pa želi da se podseti tog perioda, ili je možda tokom odrastanja želeo baš takav automobil i tada nije bio u stanju da ga priušti.\nTokom proteklih nekoliko decenija restauracija čuvenih mišićavih automobila iz šezdesetih godina prošlog veka je postao veoma unosan biznis, a neki ređi primerci mogu da koštaju i po par miliona američkih dolara. Ono šta je iznenađujuće je podatak da interesovanje za njima pokazuju mnogo mlađi ljudi, a takav zaključak je doneo sajt Hagerty u istraživanju koje je sproveo među preko 10.000 ispitanih duša starijih od 18 godina.\nHagerty kaže da je 22% onih koji trenutno poseduju klasični automobil pripadaju takozvanoj “generaciji Z”, a ona se odnosi na ljude rođene nakone sredine devedesetih godina prošlog veka. Milenijalci (generacija rođena posle 1983. godine) igra najveću ulogu sa 25% vlasnika i na taj način su nadmašili “generaciju X” (rođeni između 1965. do 1980. godine) dok se na dnu nalaze takozvani “Baby Boomers” (generacija rođena između 1946. do 1964. godine).\nKada je reč o samom interesovanju za klasičnim vozilima, i tu dominiraju generacija Z i milenijalci, dok njihovi očevi i dede imaju značajno veću zelju da poseduju moderni četverotočkaš.\nBez obzira koliko je takva vest iznenađujuća, posebno zato što su ranija istraživanja pokazala da mlađe generacije uopšte nemaju želju da dobiju vozačku dozvolu, ona je takođe i ohrabrujuća pošto nam govori da će klasični automobili još dugo godina biti na ulicama.\ntags: 115 godina postojanja ljubav prema automobilima oldtajmeri po starosnom dobu\nprevious Reper kupio dvogodišnjem detetu sedište skuplje od Dacije Logan\nnext Umetnička serija marke BMW broji do 19\nŠto bi rekao James May: “Good news!”\nUvijek sam maštao da jedan ovakav američki klasik kao ovaj Merkjuri u potpunosti mehanički modernizujem, bez mijenjanja spoljnjeg izgleda.Novo u starom.I unutrašnjost bi ostala orginalna, dok bi mehanika bila iz Ford Mustanga poslednje generacije.\nIzmenjeno 5 meseci pre od strane Bungi\nIcon ih pravi sa motorom i baterijama iz Tesla Model S.\n‘…dok bi mehanika bila iz Ford Mustanga poslednje generacije’ – uopste nije problem, ionako je sve (skoro) isto 😂\nNije baš tako jednostavno.Šasiju bi morao praviti iznova.Tako da štima na staru karoseriju a da prihvati vješanje, motor i mjenjač poslednjeg modela.Njihove dimenzije:Dužina,širina, međuosovonsko rastojanje nisu iste.Ništa teže od uklapanja i prekrajanja.\nAlfa Romeo i Hawes & Curtis za “visokoperformantno” odelo\n21/06/2017 - 10:41


Podrška Organic control system-u - Zelena mreža Vojvodine\n24. marta 2008. 10. jula 2020.\nSmatramo da je OCS do sada svojim delovanjem na polju organske poljoprivrede pre i posle donošenja aktuelnog Zakona o organskoj proizvodnji i organskim proizvodima dao velik značaj razvoju organske proizvodnje u Srbiji i izvozu domaćih proizvoda na innozemna tržišta što pokazuje i prepoznavanje njihovog rada od strane međunarodnih sertifikacionih tela. Učestvovanjem u pripremi Zakona, velikom broju muđunarodnih foruma i seminara o organskoj proizvodnji, kao i zbog velikog broja proizvođača čije je poljoprivredne proizvode sertifikovao, OSC nije zaslužio da zbog formalno-pravnih izgubi status ovlašene organizacije za sertifikaciju organske proizvodnje.\nStručnjaci i inspektori koji su angažovani u OSC-u s obzirom na njihovu pionirsku ulogu i mogućnost praćenja svetskih tokova na međunarodnim sajmovima i seminarima, specijalizacije i dodatne edukacije koja im je otvorena kroz delovanje organizacije i pre usvajanja Zakona poseduju najviše znanje o organskoj proizvodnji u Srbiji. Sigurni smo da se vodilo računa o kapacitetu znanja koji oni poseduju kao i o dosadašnjem radu organizacije da bi OSC trebao da ima povlašćenu ulogu i potrebnu podršku Ministarstva za dalje održivo funkcionisanje na polju organske proizvodnje.\nPrethodni članak Zelena mreža Vojvodine u IUCN-u\nSledeći članak Ministre, odbranite Ledinačko jezero od „rekultivacije“


Napad na Siriju — lažni povod, lažni rezultati - 16.04.2018, Sputnik Srbija\nNapad na Siriju — lažni povod, lažni rezultati\nNapadi zapadnih država na Siriju izvedeni su pod lažnim izgovorom, na lažnoj pravnoj osnovi i sa lažnim rezultatima, a upotreba sile protiv druge države je... 16.04.2018, Sputnik Srbija\n© AFP 2022 / StringerDuma\n„Međunarodna zajednica nije sigurna da li je u Dumi došlo do hemijskog napada i želi da vide rezultate istrage OZHO. U trenutku kada međunarodni posmatrači stižu u Damask i kada sirijska vlada i opozicija pokušavaju da formiraju ustavni komitet za prekid rata, licemerno je govoriti da ’nema alternative korišćenju sile‘“, saopštila je Ambasada.\n„Kao prvo, međunarodna zajednica je odbacila koncepciju ’humanitarne intervencije‘, koju Zapad aktivno gura od devedesetih godina prošlog veka. Ona ne može da služi kao zakonita osnova za primenu sile. Međunarodno zakonodavstvo omogućava da se sila upotrebi samo u samoodbrani, pod mandatom UN. Zato je činjenica da se Velika Britanija poziva na ’humanitarnu intervenciju‘ direktna potvrda nezakonitosti bombardovanja“, navodi se u saopštenju ruske diplomatske misije u Londonu.


Od sljedeće godine elektronska registracija poslovnih subjekata u Brčkom – Fokus.ba\nU proteklom periodu u okviru Projekta Brčko distriktu BiH je uz koordinacijske aktivnosti Odjeljenja za evropske integracije i međunarodnu saradnju Vlade Brčko distrikta BiH osigurana tehnička pomoć s ciljem unapređenja zakonskog okvira u oblastima registracije poslovnih subjekata\nGradonačelnik Brčko distrikta Bosne i Hercegovine potpisao je Ugovor o savjetovanju s Međunarodnom finansijskom korporacijom (IFC), članicom Grupacije Svjetske banke, čime je ozvaničena saradnja u okviru Projekta poboljšanja poslovnog okruženja i privlačenja investicija na lokalnom nivou (LIFE), koji provodi IFC, a finansira Vlada Ujedinjenog Kraljevstva, putem UKaid-a.\nProjektom su provedene strukturalne reforme, kako na lokalnom tako i na entitetskim nivoima, s ciljem pružanja brže, jeftinije i kvalitetnije usluge privrednicima i građanima u Bosni i Hercegovini, saopćeno je iz Vlade Brčkog.\nU proteklom periodu u okviru Projekta Brčko distriktu BiH je uz koordinacijske aktivnosti Odjeljenja za evropske integracije i međunarodnu saradnju Vlade Brčko distrikta BiH osigurana tehnička pomoć s ciljem unapređenja zakonskog okvira u oblastima registracije poslovnih subjekata te se pristupilo i nabavci opreme i softvera za uspostavu Integrisanog sistema za elektronsku registraciju poslovnih subjekata.\nPočetak implementacije novog sistema registracije planiran je za januar 2021. godine. Integrisani sistem će, kako je navedeno, u potpunosti implementirati evropski princip „interoperabilnosti“. Pored mogućnosti sigurnog i pouzdanog podnošenja zahtjeva za registraciju poslovnog subjekta elektronskim putem, uspostavljanjem Integrisanog sistema smanjuje se mogućnost greške ljudskog faktora, povećava transparentnost procesa, omogućava pretraživanje dostupnih imena za nove kompanije, prestaje obaveza objave registracije u službenim glasilima, što na kraju doprinosi značajnijim uštedama u vremenu i novcu za investitore, ali i javnu upravu.\n“Uvođenje integrisanog sistema za elektronsku registraciju privrednih subjekata je prvi korak u procesu digitalne transformacije usluga u BiH. Upravo digitalizacija i interoperabilnost jesu modeli kojim možemo povećati efikasnost javne uprave u BiH, unaprijediti poslovno okruženje i pružiti bolju uslugu investitorima poštujući kompleksnost političkog uređenja Bosne i Hercegovine”, stoji u saopćenju.\nSafet Zec pred brčanskom publikom s izložbom “Zagrljaji”


Vučić: Ne razumem primedbe Ukrajine\nVučić u intervju za Associated Press, (AP) u Beogradu, 13. oktobra 2017.\n„Ne razumem primedbe ukrajinskog ambasadora. Iznenađujući je način na koji je to uradio i zanima me šta stoji iza toga,“ izjavio je Aleksandar Vučić, predsednik Srbije, komentarišići navode da u Ukrajini ratuje 300 državljana Srbije i da na to nema odgovora srpskih službi.\nOn je rekao da Srbija doživljava Ukrajinu kao prijateljsku zemlju i dodao da su srpski sudovi doneli pravosnažne presude protiv osoba koje su ratovale u inostranstvu.\n„Ne znam šta još treba da uradimo. Nijedan čovek nema dozvolu državnih organa Srbije da učestvuje na stranim ratištima, u Donbasu, na Krimu, ili u bilo kom delu koji se tiče sukoba Rusije i Ukrajine. Voleo bih da nam ne drže lekcije, posebno da to ne rade oni koji ukidajuu prava manjinama da koriste svoj jezik, i to onima koji su doneli zakon da bi procesuirali ljude koji učestvuju na stranim ratištima,“ rekao je Vučić.\nRanije danas ambasador Ukrajine u Srbiji, Oleksandr Aleksandrovič izjavio je da su Službe bezbednosti Ukrajine obavestile nadležne službe u Srbiji da na istoku Ukrajine, na ruskoj strani, ratuje oko 300 plaćenika državljana Srbije.


Početak realizacije projekta AZBUKA ZA IZVOZ\npetak, mar 02 2018\nRegionalna agencija za razvoj i evropske integracije Beograd, u saradnji sa Gradom Beogradom i Razvojnom agencijom Srbije, organizovala je konferenciju povodom početka realizacije obuka za prvi izvoz. Obuke se realizuju u okviru projekta AZBUKA ZA IZVOZ, koji sprovodi Regionalna agencija za razvoj i evropske integracije Beograd, uz finansijku podršku Razvojne agencije Srbije.\nCilj projekta je stvaranje uslova za internacionalizaciju poslovanja MMSPP na nivou regiona Beograd, a specifični ciljevi projekta su podrška unapređenju izvoznih performansi MMSPP u regionu Beograda,obezbeđivanje preduslova za razvoj strategije izvoza i umrežavanje MMSPP sa relevantnim institucijama.\nU ime RAREI Beograd, preduzetnicima se obratila direktor Snežana Radinović, koja je pozdravila sve učesnike i prisutne, a zatim istakla da je projekat rezultat strateškog opredeljenja Grada Beograda da pruži snažnu podršku razvoju privrede regiona i povećanju izvoznog potencijala beogradskih privrednika. Projektne aktivnosti doprineće povećanju broja preduzeća koja izvoze, rastu prodaje i profita MMSPP, rastu zaposlenosti, boljem strateškom pozicioniranju MMSPP na međunarodnom tržištu, kao i povećanju konkurentosti, istakla je direktorka Regionalne agencije za razvoj i evropske integracije Beograd.\nPreduzetnicima se obratila i Maja Bajagić, podsekretar Sekretarijata za privredu Grada Beograda koja je istakla da Sekteratijat za privredu, kroz razne programe, pruža podršku sektoru MMSPP, kao i registrovanim poljoprivrednim gazdinstvima. Grad Beograd je , zajedno sa Regionalnom agencijom za razvoj i evropske integracije „Beograd”, organizovao radionice „Znanjem do cilja”, koje podstiču zapošljavanje i samozapošljavanje- istakla je Maja Bajagić. Takođe, prema njenim rečima, Grad Beograd je i ove godine raspisao dva konkursa za razvoj mikro i malog preduzetništva, za šta je opredeljeno 20 miliona dinara za kupovinu osnovne opreme ili mašina, kao i do milion dinara bespovratne pomoći po svakom preduzetniku, uz uslov zapošljenja jednog lica sa liste Nacionalne službe za zapošljavanje, navela je Bajagićeva.\nU projektu učestvuje šesnaest kompanija koje imaju izvozni proizvod i do sada nisu izvozile.


Analiza britanske vlade: Zemlji će biti ekonomski gore posle izlaska iz EU\n„Život za mlade vozače” |\n► Analiza britanske vlade: Zemlji će biti ekonomski gore posle izlaska iz EU\nVelikoj Britaniji će biti ekonomski gore posle izlaska iz Evropske unije nego kad bi ostala u njoj, bez obzira kakav trgovinski sporazum napravi s Unijom, navodi se u analizi britanske vlade.\nPrema danas objavljenoj proceni, 15 godina posle izlaska iz EU britanski BDP će biti za 0,6 odsto manji nego da ostane u EU uz uslov da trgovina ne bude ometana. Ako izađe iz EU bez dogovora i bude bilo značajnih prepreka u trgovini, britanski BDP će biti 9,3 odsto manji.\nAnaliza je objavljena dok premijerka Tereza Mej pokušava da ubedi poslanike parlamenta da podrže dogovor o razlazu koji je vlada postigla s EU.\nMinistar finansija Filip Hamond rekao je za Bi-Bi-Si (BBC) da je, iako će u svim scenarijima Velikoj Britaniji biti ekonomski lošije, plan premijerke Mej najbolji dostupan.\nPrema analizi ministarstva finansija, ako bude sproveden plan Tereze Mej, za 15 godina će Velika Britanija imati za 3,9 odsto manji BDP u poređenju s ostankom u EU.\nHamond je rekao da izlazak iz EU nije povezan samo s ekonomijom i da će premijerkin plan doneti "političke koristi".\nZasad, međutim, nije izvesno da će Mej moći da ubedi dovoljan broj poslanika, između ostalog i iz njene Konzervativne partije, da podrži dogovor na glasanju za dve nedelje.\nHamond je rekao da će vlada, ako sporazum ne bude usvojen u parlamentu, odlučiti koji je najbolji način da se nastavi dalje, ali da će uzeti u obzir kako su glasali poslanici pre donošenja te odluke.\nVatreni konzervativni Bregzitovci, koji sve manje podržavaju premijerku, ocenjuju da analiza ministarstva finansija nije uzela u obzir ekonomske dobiti koje bi Velika Britanija mogla imati s trgovinskim sporazumima širom sveta, dok pristalice ostanka u EU ocenjuju da je to argument više za novi referendum.\nfilip hamond /


Bežični fiksni telefon Siemens Gigaset AL-145 - ECO DECT telefon sa sekretaricom: Bežični telefoni: SveZaKucu.rs Prodaja, Cena, Beograd, Srbija\nPoslednja cena bila je: 3115 din\nKarakteristike proizvoda: Bežični fiksni telefon Siemens Gigaset AL-145 - ECO DECT telefon sa sekretaricom\nSiemens Gigaset AL-145\nECO DECT smanjeno zračenje i potrošnja energije do 60%\nCrno-beli iluminativni jednolinijski display - 14 karaktera + dodatna linija za ikone\nKontrola opcija preko menija\nVreme i datum na ekranu\nDužina razgovora na ekranu\nRedialing funkcija do 10 brojeva\nImenik - 40 brojeva+ime\nLista propuštenih poziva - do 20\nIdentifikacija poziva CLIP\nTransfer poziva na drugu slušalicu\nSekretarica - mogućnost snimanja poruka do 14 minuta\nKontrola digitalne sekretarice pomoću slušalice telefona\nLične i predefinisane najavne poruke na sekretarici\nMogućnost prijave do 4 slušalice na bazu\nVišejezični meni - 19 različitih jezika\nAutonomija: Do 200 h standby ili 13 h razgovora\nOpis proizvoda: Bežični fiksni telefon Siemens Gigaset AL-145 - ECO DECT telefon sa sekretaricom\nSiemens Gigaset AL145 primamljivim dizajnom i kvalitetom zadovoljava i ekstremno zahtevne korisnike. Novi bežični telefon iz Gigaset serije dolazi sa deset različitih melodija, iluminativnim jednolinijskim ekranom sa dve dodatne linije za ikonice. Mnogobrojne funkcije se lako pozivaju pomoću tastera ili šetnjom kroz meni. Telefon poseduje mogućnost prikazivanja broja ili imena dolaznog poziva, kao i prikaz liste poslednjih 20 propuštenih poziva, pored toga evidentira dolazne, izlazne, propuštene pozive kao i redail listu .\nSiemens Gigaset AL145 je ECO DECT telefon, ova tehnologija obezbeđuje smanjenje zračenja i potrošnju energije do 60% u poređenju sa DECT telefonima koji nisu ECO.\nSiemens Gigaset AL145 poseduje i digitalnu sekretaricu sa prostorom za snimanje do 14 minuta poruka, funkcije sekretarice aktiviraju se tasterima koji se nalaze na bazi. Telefon je DECT/GAP kompatibilan, moguće je vezati do 4 eksterne slušalice na istu bazu, moguć je i konferencijski razgovor između jednog eksternog i 2 interna telefona. Što se autonomije tiče, sa potpuno napunjenom baterijom radi 200 časova u standby režimu i 13 časova razgovora. Obezbeđeno je detaljno uputstvo za upotrebu kao i garancija.\nIzdiktirajte operateru šifru proizvoda - šifra ovog proizvoda je: 4767\nSifra 4767, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 4767, 2, Pavle Milosevic, Obalska 18, 11000, Beograd, 063123123, pavmi@szk.com